title: Tremulantti

text: Kansainvälisessä foneettisessa aakkostossa, IPA:ssa, tremulanteille varattuja symboleja on kuusi: bilabiaalinen monitäryinen [], labiodentaalinen yksitäryinen, dentaalinen, alveolaarinen tai postalveolaarinen monitäryinen [], uvulaarinen monitäryinen [], dentaalinen, alveolaarinen tai postalveolaarinen yksitäryinen [] sekä yksitäryinen retrofleksi-[]. Sekundääriartikulaatioita ja muita lisäominaisuuksia merkitään tarkkeilla, esimerkiksi palatalisoitu [], velarisoitu [] tai aspiroitu [].


title: Temppelivuori

text: Temppelivuori (, ) on uskonnollinen paikka Jerusalemin vanhan kaupungin itälaidalla. Vanhassa testamentissa mainittu Moorian vuori tarkoittaa perimätiedon mukaan samaa paikkaa.


title: Temppelivuori

text: Temppelivuori oli juutalaisten ensimmäisen, vuonna 586 eaa. tuhotun, ja toisen noin 515 eaa. rakennetun ja vuonna 70 tuhotun toisen temppelin paikka. Juutalaisuuden mukaan siitä tulee myös kolmannen, yleisimmän käsityksen mukaan vasta Messiaan ilmestyessä rakennettavan temppelin paikka. Talmudin mukaan temppelivuorelta Jahve keräsi tomun, josta Aadam tehtiin.


title: Temppelivuori

text: Nykyisin kukkulalla olevalla tasanteella sijaitsee islamilaiset Kalliomoskeija ja al-Aqsan moskeija. Temppelivuoresta, joka myös islamilaisuuden mukaan on pyhä alue, on tullut yksi maailman kiistellyimpiä uskonnollisia paikkoja.


title: Temppelivuori

text: Temppelivuoren keskellä sijaitseva Kalliomoskeija on rakennettu jo vuoden 690 paikkeilla ja al-Aqsa noin 710. Kalliomoskeijan keskellä oleva kivi (Šakhrah) on paikka, josta Muhammadin uskotaan nousseen taivaaseen enkeli Gabrielin seurassa tapaamaan Moosesta. Joidenkin juutalaisten midraš-tekstien mukaan kivi on perusta, jolle Jumala loi maailman. Joidenkin tekstien mukaan tähän kiveen taas Abraham sitoi Iisakin. Kiven alla on luola, Sielujen kaivo.


title: Temppelivuori

text: Kukkulalla on neljä minareettia, kolme länsireunalla ja yksi pohjoisreunalla. Ensimmäinen rakennettiin 1278, toinen 1297 mamelukkikuninkaan käskystä, kolmas 1329 Jerusalemin kuvernöörin käskystä ja viimeinen 1367.


title: Temppelivuori

text: Temppelialue on joka puolelta muurin ympäröimä.


title: Temppelivuori

text: Temppelivuoren länsijuuren eteläosassa on puoliksi maasta esillä oleva länsimuuri () eli itkumuuri, joka on peräisin toisen temppelin ajalta. Kun arabit varhaiskeskiajalla valloittivat Jerusalemin, juutalaisten sallittiin käydä Temppelivuorella vain temppelin hävityksen vuosipäivänä (Tiša be'av). Myöhemmin heidän sallittiin käydä silloinkin vain Länsimuurilla. Vuosina 1949–1967, Jerusalemin vanhankaupungin ollessa Jordanian hallinnassa, israelilaisia ei päästetty edes sinne.


title: Temppelivuori

text: Valloitettuaan Jerusalemin vanhan kaupungin kuuden päivän sodan jälkeen vuonna 1967 israelilaiset tuhosivat muurin edessä olevan keskiaikaisen marokkolaiskaupunginosan, jonka paikalla on nykyään tori, jossa juhlitaan monia juutalaisia juhlapäiviä.


title: Temppelivuori

text: Jordania on suunnitellut uuden minareetin rakentamista Temppelivuoren itäosaan.


title: Temppelivuori

text: Alueen uskonnollisen merkityksen vuoksi sitä ei ole tutkittu juurikaan arkeologisesti. Brittiläiset pioneerit Charles Wilson ja Charles Warren tekivät 1800-luvulla kaivauksia, joissa löydettiin tunnelit Temppelivuoren alla. Israelin uskonnollisten asioiden ministeriö aloitti kuuden päivän sodan jälkeen kaivaukset, joissa itkumuuri paljastettiin koko pituudeltaan.


title: Temppelivuori

text: Temppelivuorelle on ehdotettu rakennettavaksi juutalaista synagogaa. Muslimit ovat vastustaneet ajatusta. Myös joidenkin juutalaisuuden oppisuuntien mukaan juutalaiset eivät saa käydä Temppelivuorella, koska he voisivat kulkea vahingossa tuhotun temppelin kaikkeinpyhimpään, mihin meneminen ei ole sallittua puhtaussäännösten vuoksi. Kuolleiden kanssa tekemisissa olleiden, esimerkiksi sairaalassa käyneiden, olisi puhdistauduttava tätä ennen virheettömän punaruskean lehmän tuhkalla (4. Mooseksen kirja 19), jonka saanti on nykyisin hankalaa.


title: Temppelivuori

text: Israelin itsenäistyttyä Jerusalemin vanhakaupunki, johon Temppelivuorikin kuuluu, joutui vuonna 1949 Jordanian hallintaan. Tällöin israelilaisia ei päästetty alueelle, ei edes Itkumuurille.


title: Temppelivuori

text:
Kuuden päivän sodassa kesäkuussa Israel valloitti muun muassa Jerusalemin vanhankaupungin. Israel on kuitenkin jättänyt Temppelivuoren hallinnan islamilaiselle Waqf-säätiölle. Sen sijaan vuoren juurella sijaitseva Länsimuuri on saanut israelilaisille entistäkin suuremman uskonnollisen ja myös valtiollisen merkityksen. Sodan jälkeen he ovat purkaneet muurin edustalla, juuri ja juuri Temppelivuoren ulkopuolella olleen keskiaikaisen marokkolaiskaupunginosan. Sen paikalla on nykyään tori, jossa juhlitaan monia juutalaisia juhlapäiviä.
Itse Temppelivuorta useimmat juutalaiset pitävät temppelin tuhosta huolimatta edelleen niin pyhänä paikkana, ettei siellä ole kenenkään lupa käydä suorittamatta Mooseksen lain mukaisia puhdistusmenoja. Neljännessä Mooseksen kirjassa säädettyjä puhdistusmenoja ei kuitenkaan voida suorittaa ilman virheettömän punaruskean hiehon tuhkaa, jonka kokoajan on itse oltava rituaalisessa mielessä puhdas Maimonideelta periytyvän, useimpien juutalaisten uskonnollisten auktoriteettien yhä hyväksymän tulkinnan mukaan tästä kuitenkin seuraa, ettei määräyksiä ole enää temppelin tuhon jälkeen edes mahdollista toteuttaa ennen kuin Messias tekee sen jälleen mahdolliseksi, minkä vuoksi alueelle ei pidä mennä kenenkään.


title: Temppelivuori

text: Lisäksi juutalaisen lain mukaan temppelin kaikkein pyhimpään ei saanut mennä kukaan muu kuin ylimmäinen pappi ja hänkin vain suurena sovituspäivänä. Ei kuitenkaan tiedetä, missä kohdassa Temppelivuorta kaikkein pyhin aikoinaan oli. Tästäkään syystä monet juutalaiset eivät katso voivansa käydä koko alueella, jotta eivät tulisi vahingossakaan menneeksi paikalle, jossa se on sijainnut.


title: Temppelivuori

text: Israelissa on kuitenkin joissakin piireissä esitetty vaatimuksia, että alueelle olisi rakennettava synagoga tai jopa kolmas temppeli. Jo elokuussa 1967, pian kuuden päivän sodan jälkeen, elokuussa Israelin puolustusvoimien päärabbi Shlomo Goren ryhtyi organisoimaan juutalaisten julkisia rukoushetkiä Temppelivuorella. Hänet tunnetaan hyvin myös kiistellyistä mielipiteistään Israelin suvereenisuudesta Temppelivuorella. Jo 15. elokuuta 1967 Goren paikalle johti 50 juutalaisen ryhmän, joka sai siellä käydyssä taistelussa karkotetuksi paikalta muslimivartijat ja israelilaiset poliisit ja ryhtyi uhmakkaasti rukoilemaan.


title: Temppelivuori

text: Goren jatkoi rukouksiaan useita vuosia Makhkame-rakennuksessa vastapäätä Temppelivuorta, jossa hän johti vuosittain suurten juhlapäivien jumalanpalveluksia. Hän olisi myös halunnut räjäyttää kalliomoskeijan. Hänen yritystään saada Temppelivuorelle rakennetuksi synagoga on myöhemmin jatkanut hänen lankonsa, Haifan päärabbi She'ar Yashuv Cohen.


title: Temppelivuori

text: Gorenia arvosteli ankarasti Israelin puolustusministeriö, joka piti hänen käytöstään epäsopivana ottaen huomioon hänen korkean arvonsa. Tämä tapahtumasarja sai tuon ajan johtavat rabbit muistuttamaan juutalaisuudessa hyväksytyistä laeista, joiden mukaan kukaan juutalainen ei rituaalisesti epäpuhtaana saanut astua Temppelivuorelle. Maalliset viranomaiset pitivät tätä päätöstä tervetulleena, koska se auttoi säilyttämään status quon islamilaisten viranomaisten kanssa. Tällä tavoin pyrittiin tietoisesti myös välttämään Lähi-idän konfliktin laajenemista koko islamilaisen maailman ja juutalaisuuden väliseksi. Goren oli eri mieltä ja väitti jatkuvasti, ettei juutalaisten ollut vain sallittua vaan heidän pitikin nousta vuorelle ja rukoilla siellä.


title: Temppelivuori

text: Goren ilmoitti 1960-luvulta lähtien toistuvasti kannattavansa kolmannen temppelin rakentamista Temppelivuorelle. Kesällä 1983 hän ja muutamat muut rabbit keskustelivat asiasta rabbi Jehuda Getzin janssa, joka toimi uskonnollisten asioiden ministeriössä Länsimuurilla. Getzin johdolla Temppelivuoren alla oli tehty kaivauksia, joissa hän ja Goren väittivät Liitonarkin löytyneen. Kun kaivauksissa oli löydetty maanalainen käytävä, alueella puhkesi suuri tappelu nuorten juutalaisten ja arabian välillä. Israelin poliisi muurasi käytävän nopeasti umpeen.


title: Temppelivuori

text: Vielä pidemmälle on mennyt Meir Kahanen johtama Kakh-puolue. Hänen mielestään Israelista olisi pitänyt tehdä uskonnolliseen lakiin pohjautuva valtio, arabit karkottaa ja Temppelivuori "puhdistaa iljetyksistä", toisin sanoen hävittää siellä olevat moskeijat. Hänen mukaansa Messias olisi jo tullut, jos Israel olisi menetellyt näin.


title: Temppelivuori

text: Lehtimajajuhlan ("Sukkot") aikana vuonna 2006 Uri Ariel kävi Temppelivuorella ja ilmoitti laativansa suunnitelmia synagogan rakentamiseksi sinne. Hänen mukaansa synagogaa ei rakennettaisi moskeijoiden tilalle vaan eri kohtaan ottaen huomioon, mitä johtavat rabbit asiasta sanovat. Hänen mukaansa tämä korjaisi historiallisen vääryyden ja tarjoisi muslimimaailmalle tilaisuuden todistaa suvaitsevuutensa.


title: Temppelivuori

text: Israelin johtavat rabbit kuten Isser Jehuda Unterman ja Jitzhak Nissim kuitenkin muistuttivat siitä, että juutalaiset olivat useiden sukupolvien tarkoin varoneet ja välttäneet astumasta mihinkään kohtaan Temppelivuorella.


title: Temppelivuori

text: Useimmat muslimit pitävät hankkeita synagogan tai juutalaisen temppelin rakentamiseksi alueelle loukkauksena islamia vastaan, koska aluetta pidetään islamin kolmanneksi pyhimpänä paikkana. Lisäksi Kalliomoskeija on ollut paikalla jo pidemmän aikaa kuin molemmat temppelit yhteensäkään: ensimmäinen temppeli oli olemassa noin 370 vuotta (960–586 eaa.), toinen vajaat 600 vuotta (516 eaa.–70 jaa.), mutta Kalliomoskeija on jo saavuttanut 1 300 vuoden iän. Niinpä monet muslimit vaativat päättävästi sen tunnustamista, että alue kuuluu yksinomaan heille ja että se on täysin saatettava muslimien suvereenisuuden alaiseksi.


title: Temppelivuori

text: Lisäksi jotkut muslimit, muun muassa Jasser Arafat, ovat kiistäneet, että juutalaiset temppelit olisivat koskaan sijainneetkaan nykyisin Temppelivuoreksi nimitetyllä alueella. Neuvottelussaan Ranskan presidentti Jacques Chiracin kanssa vuonna 2000 hän väitti, että siellä olisi ennen Kalliomoskeijaa ollut vain kreikkalaisia ja roomalaisia raunioita.


title: Temppelivuori

text: Nykyisin Israel rajoittaa juutalaisten pääsyä Temppelivuorelle sekä uskonnollisista että myös poliittista syistä. Paikkaa sen pyhyyden vuoksi koskevien rajoitusten katsotaan nimittäin edelleen olevan voimassa. Lisäksi maan johdolle aiheuttaa jatkuvaa huolta, miten muslimit reagoisivat provokaatioihin, joita juutalaiset ääriryhmät saattaisivat paikalla suorittaa. Vuoden 2000 toisen intifadankin on osin katsottu saaneen alkunsa Ariel Sharonin vierailusta Al-Aqsan moskeijassa. Kun lisäksi ryhmät, jotka tunnetaan nimellä "Temple Faithful", toisinaan kokoontuvat sinne rukoilemaan, tällaiset tapaukset herättävät aina suuttumusta sekä arabien että muiden juutalaisten keskuudessa.


title: Temppelivuori

text: Kesällä 2017 uutisoitiin Israelin alkavan poistaa alueelle turvallisuussyistä tuotuja metallinpaljastimia, koska ne herättivät vastustusta palestiinalaisissa. Israelin mukaan ne korvataan kehittyneen teknologian turvalaitteilla. Paikallinen media arvelee, että kyse voi olla kehittyneistä kameroista.


title: A Night at the Opera (Blind Guardianin albumi)

text: A Night at the Opera on Blind Guardianin seitsemäs studioalbumi, joka julkaistiin 25. maaliskuuta 2002. Edellisestä levystä "Nightfall in Middle-Earthista" oli kulunut jo neljä vuotta, koska etenkin laulaja Hansi Kürschillä oli ollut kiireitä Demons & Wizards -projektinsa kanssa.


text: Levy on samanniminen kuin Queenin klassikkoalbumi "A Night at the Opera" (1975), ja osa Blind Guardianin jäsenistä onkin tunnustautunut vankoiksi Queen-faneiksi.


text: Albumilta julkaistiin singlenä sen 14-minuuttinen päätöskappale ”And Then There Was Silence”, joka kertoo Troijan sodasta. Ennen albumin äänityksiä yhtyeen nettisivuilla oli äänestys, jossa fanit saivat äänestää mistä tulevan levyn yksi kappale kertoo. Voittajaksi selviytyi Dragonlance-kirjasarja pohjoisen mytologian tullessa toiseksi (yhtyeen kotisivu, 02.02.2001). Albumin seitsemäs kappale The Soulforged” on selkeästi tämä voittajakappale, koska se ”kertoo Dragonlance-kirjasarjan Raistlin Majeresta. Kappaleen lyriikoissa viitataan muun muassa hänen kultaisiin silmiinsä ja tiimalasin muotoisiin pupilleihinsa sekä hänen tulevaan tuhoonsa.


title: Takaji Shimizu

text: Takaji Shimizu (, 1896–1978) oli japanilainen taistelulajien opettaja. Häntä pidetään Shintō Musō-ryūn 25. pääopettajana. Shimizun pyrkimyksenä oli tehdä Shintō Musō-ryū jōdōa laajemmin tunnetuksi mm. opettamalla sitä ulkomaalaisille ja kehittämällä sen pohjalta Japanin kendoliitolle vakioidun kata-sarjan.


title: Takaji Shimizu

text: Takaji Shimizu aloitti 17-vuotiaana jō-harjoittelun Hanjiro Shiraishin opissa (1913). Viisi vuotta myöhemmin (1918) hän sai mokurokun ja edelleen kaksi vuotta myöhemmin menkyon Shintō Musō-ryūssa. Vuonna 1927 Musō-ryū jōjutsusta vaikuttunut Hakudo Nakayama järjesti hänelle tilaisuuden esitellä jō-tekniikoita Tokion poliisilaitoksella. Shimizu piti yhdessä Takayama Kenichin kanssa esityksen poliisien tekniselle raadille, joka oli niin vakuuttava, että Tokion poliisi otti oitis jōjutsutekniikoita omaan harjoitteluunsa. Vuonna 1930 muutettuaan Tokioon Shimizu alkoi opettaa Mumon dojolla (entinen Teiken-nyrkkeilysali). Vuotta myöhemmin Jigorō Kanō kutsui Shimizun opettamaan jōjutsua Kōdōkan judodōjōlla. Tämän jälkeen käynnistyi opetus myös meripartiolaisille. Shimizu kutsuttiin Tokion poliisin vakituiseksi jōjutsu opettajaksi 1931. Vuonna 1933 perustettiin poliisin erikois- ja mellakkayksikkö ("Tokubitsu kebitai") jonka varustukseen kuului myös jō. Shimizu vastasi uuden poliisiyksikön teknisestä koulutuksesta. Juuri tästä alkoi Shimizun pitkäaikainen yhteistyö Tokion vaikutusvaltaisimpien kendo-opettajien kanssa. Poliiseille opetettavaa jōjutsua alettiin kutsua keijo-jutsuksi tai poliisin sauva-taidoksi.


title: Takaji Shimizu

text: Vuonna 1939 Shimizu matkusti valloitettuun Mantšuriaan. Matsui Kenjin mukaan hän opetti jōjutsua vuosittaisilla käynneillään yhteensä 1 500 000 ihmiselle. Vuonna 1940 Shimizu muutti opetuksensa nimen jōjutsusta jōdōksi ja perusti ensimmäisen yhdistyksen Dai Nihon jōdōkai.


title: Takaji Shimizu

text: Hävityn sodan jälkeen suurin osa budo-opetuksesta, varsinkin aseelliset lajit, olivat pikään miehityshallinnon SCAP langettamassa harjoituskiellossa. Jōdō muodosti tästä poikkeuksen poliisin ammattitekniikkana. Tämä johti siihen, että 1955–1956 perustettiin uusi liitto, Nihon jōdō Renmei/Zen Nihon jōdō renmei.


title: Takaji Shimizu

text: Vuonna 1965 Shimizu aloitti opetuksen Renbukan-dōjōlla Tokiossa jatkaen kuolemaansa saakka. Tämä koulukunnan päädojo lopetti toimintansa muutamaa vuotta myöhemmin.


title: Takaji Shimizu

text: Vuonna 1964 Ichizō Otofuji vieraili Shimizun luona Tokiossa. Neuvottelun aiheena oli Shimizun ZNKR:lle (Zen Nihon kendō renmei, Japanin kendoliitto) laatima ehdotus jōdōn seitei (l. vakioiduksi malli-) sarjaksi. Vuonna 1968 Shimizu ja Asakichi Nakajima esittivät tarkoitukseen valitun tutkimuskomission hyväksymän kihon- ja katasarjan ZNKR:n hallitukselle. Seitei jō -katat hyväksyttiin 1969, ja samana vuonna ne esitettiin ensi kertaa yleisölle (Shimizu tachi, Otofuji jō) ja ZNKR seitei jōdō otettiin virallisesti mukaan Japanin kendoliiton systeemiin. Samassa näytöksessä esiteltiin myös ZNKR iaidō ensi kertaa.


title: Takaji Shimizu

text: Shimizu Takaji oli ottanut elämäntehtäväkseen jōdōn tunnetuksi tekemisen. Jōdōta hän edisti opetustoimintansa ja ZNKR-yhteyksiensä kautta. Jopa kirjallisuudessa Shimizu pyrki tuomaan jōdōa esiin. Hän tekikin yhteistyötään kirjailija Eiji Yoshikawan kanssa tämän kirjoittaessa suurta romaaniaan Musashista. Musō Gonnosuke on tässä teoksessa mieliinpainuvasti kuvattu. Shimizu kuoli 1978 nimeämättä itselleen seuraajaa.


title: Kevolan observatorio

text: Kevolan observatorio sijaitsee Paimion Kevolassa, vanhan ja uuden ykköstien välissä pienellä mäellä. Observatorion omistaa tähtitieteen harrastusyhdistys Turun Ursa r.y. Rakennuksiin kuuluvat tähtitorni, zeniittitorni ja lämmitettävä mökki. Kevolan observatorio on IAU:n observatorioluettelossa numero 64.


title: Kevolan observatorio

text: Valaistusolosuhteet ovat Kevolassa tähtitieteellisten havaintojen kannalta paljon paremmat kuin kaupungissa, mutta vanhan ykköstien ja läheisen radiomaston valot häiritsevät havaitsemista jonkin verran.


title: Kevolan observatorio

text: Kevolan observatorio on alun perin "Tähtitieteellis-optillisen seuran" rakentama, mutta seuran lakkautettua toimintansa rakennukset siirrettiin Turun Ursan omistukseen. Tähtitorni rakennettiin Tuorlan observaattorin Hilkka Rantaseppä-Heleniuksen kotitilalle. Tontti oli pitkään vuokralla paikalliselta maanviljelijältä, kunnes Turun Ursa osti sen vuonna 2002 "Vilho, Yrjö ja Kalle Väisälän rahaston" myöntämän apurahan turvin.


title: Kevolan observatorio

text: Kevolan tähtitornissa on nykyään 50 cm:n anastigmaattinen Schmidt-Väisälä-kaukoputki, joka oli aikoinaan maailmankuulu laajan, mutta vääristymättömän kuvakenttänsä ansiosta. Korjauslasin halkaisija on 50 cm ja pääpeilin 60 cm. Filmitasosta 3 mm:n etäisyydellä on lisäksi 12 cm:n kaksoiskonveksi korjauslasi. Optiikka mahdollistaa 6,7 asteen kuvakentän 12x12 cm:n laakafilmillä. Kaukoputken polttoväli on 103,1 cm.


title: Kevolan observatorio

text: Valokuvauskaukoputki sijaitsi aiemmin Iso-Heikkilän tähtitornissa Turussa, jossa sen avulla löydettiin 807 pikkuplaneettaa. Kaukoputken etsinkaukoputkena toimii 18 cm:n linssikaukoputki, polttoväliltään 230 cm, jota on usein käytetty mm. Pluton havainnointiin. Patterissa on myös pienempi 8 cm:n etsinputki, 120 cm:n polttovälillä.


title: Kevolan observatorio

text: Zeniittitornissa on aiemmin sijainnut zeniittikaukoputki, joka on suunnattu suoraan ylöspäin kohti taivaanlakea eli zeniittiä. Zeniittikaukoputkella on tehty mm. tutkimuksia maapallon navan liikkumisesta. Se on sittemmin siirretty Turun yliopistoon kuuluvaan Tuorlan observatorioon Kaarinassa.


title: Japaninpystykorva

text: Japaninpystykorva on Japanista kotoisin oleva pystykorvarotu, joka muistuttaa paljon pienikokoista samojedinkoiraa. Japaninpystykorvaa on pääasiassa pidetty seurakoirana, mutta se soveltuu myös moniin harrastuksiin. Rotu kuuluu FCI:n ryhmään 5 eli pystykorviin.


title: Japaninpystykorva

text: Japaninpystykorva on kokonaisuudessaan kestävä, hyvin tasapainoinen, eloisa ja tyylikäs koira. Japaninpystykorvan kallo on kolmiomainen: se on takaosasta levein, kun kuono on kettumaisen terävä. Mantelinmuotoisissa, hiukan vinoissa ja tummissa silmissä on hyväntuulinen ja valpas katse. Korvat ovat pienet, korkealle sijoittuneet, pystyt ja kolmionmuotoiset. Kirsu, huulet ja silmänympärykset ovat mustat. Myös päkiöiden tulisi olla mustat. Kynnet ovat valkoisia tai tummia. Tuuhea häntä kaartuu selän päälle. Japaninpystykorvan liikkeet ovat nopeat ja kevyet. Säkäkorkeudeltaan urokset ovat 30–38 cm ja nartut 28–36 cm. Nartut painavat noin 6 kiloa ja urokset jopa 10 kg.


title: Japaninpystykorva

text: Japaninpystykorvan turkki on runsas ja väriltään aina puhtaanvalkoinen. Sen peitinkarva on suoraa ja pystyä, lyhyt pohjavilla pehmeää. Runsaimmin karvaa on kaulassa, lavoissa, rinnassa ja hännässä. Japaninpystykorva ei ole trimmattava rotu, mutta turkki vaatii säännöllistä harjausta pysyäkseen kunnossa. Nartuilla on yleensä kaksi kertaa vuodessa juoksujen yhteydessä karvanlähtö, jolloin turkkia on syytä harjata vielä perusteellisemmin. Uroksilla runsasta karvanlähtöä esiintyy yleensä harvemmin. Likaa hylkivä turkki on pestävä tarvittaessa, mutta jos turkkia harjataan usein ja perusteellisesti vähintään kerran viikossa, se pysyy kauniin valkoisena, eikä vaadi pesua kovinkaan usein.


title: Japaninpystykorva

text: Japaninpystykorva on perheeseensä syvästi kiintyvä, älykäs, hyväntuulinen ja valpas koira, joka seuraa terhakkaana mukana askareissa. Seurallinen japaninpystykorva onkin miellyttävä ja tottelevainen seurakoira, mutta myös omapäisyyttä saattaa löytyä. Japaninpystykorva tarvitseekin pienestä koostaan huolimatta määrätietoisen kasvatuksen. Se on kuitenkin koulutettavissa ja vauhdikkaana koirana soveltuu moniin harrastuksiin, kuten tokoon ja agilityyn. Useimmat japaninpystykorvat ovat oikeita "ikiliikkujia".


title: Japaninpystykorva

text: Seurallisuutensa takia japaninpystykorva ei sovellu tarha- tai ulkokoiraksi. Koiralle voi kylläkin rakentaa ulkoaitauksen, jossa se voi päivittäin käydä lyhyitä aikoja jaloittelemassa, mutta aitaus ei korvaa lenkkeilyä. Rotu voi suhtautua vieraisiin ihmisiin ja koiriin hieman epäluuloisesti, mutta tämäkin ominaisuus riippuu paljon pentuaikana koetuista tapahtumista. Äänekkyys ei ole sallittua rotumääritelmän mukaan eli haukkumista on pyrittävä kitkemään jo pentuna.


title: Japaninpystykorva

text: Japaninpystykorvan sanotaan polveutuvan suurikokoisista valkoisista saksalaisista pystykorvista, joita tuotiin Japaniin vuoden 1920 tienoilla Siperian mantereen ja Koillis-Kiinan kautta, sekä siperialaisen nenetsien laikoista, jotka olivat valkoisia, pienikokoisia ja runsasturkkisia pystykorvia. Noin vuonna 1921 rotu esitettiin ensimmäistä kertaa koiranäyttelyssä Tokiossa. Myöhemmin, vuonna 1925, Kanadasta tuotiin kaksi paria valkoisia pystykorvia. Vuoteen 1936 mennessä koiria oli tuotu Kanadasta, Yhdysvalloista, Australiasta ja Kiinasta. Lopulta niiden jälkeläisiä risteytettiin keskenään, jotta saataisiin aikaan uusi, parempi rotu. Toisen maailmansodan jälkeen vuonna 1948 Japanin Kennelklubi laati yhdenmukaisen rotumääritelmän, joka on ollut pienin muutoksin voimassa tähän päivään saakka. FCI hyväksyi sen vuonna 1964.


title: Japaninpystykorva

text: Suomeen ensimmäiset japaninpystykorvat saapuivat 1970-luvulla ja niiden suosio oli huikeimmillaan 1990-luvulla. Nykyisin suosio on tasaantunut ja japaninpystykorvia rekisteröidään Suomessa vuosittain noin 150–200 pentua.


title: Japaninpystykorva

text: Japaninpystykorva on yleisesti ottaen terve ja pitkäikäinen rotu. Se säilyy nuorekkaana vanhaksi asti: yli 10-vuotiaskin japsi innostuu villeihin leikkeihin, ja rotu voi elää jopa 17-vuotiaaksi.


title: Japaninpystykorva

text: Rodulla ei ole tyypillisiä rakenteellisia vikoja, koska siinä ei ole mitään liioiteltuja piirteitä. Useimpia koirilla esiintyviä sairauksia voi esiintyä myös japaninpystykorvilla. Kuitenkin nivelvikojen (polvi, lonkka ja kyynär) osalta rodussa on tavattu pääasiassa lieviä muotoja, joilla on harvoin merkitystä japaninpystykorvan kokoisen koiran elämänlaadulle. Muita sairauksia tai vaivoja on rodulla tavattu lähinnä yksittäistapauksina. Yleisin vaiva on silmien vuotaminen, joka voi johtua monesta syystä. Silmien vuotamista esiintyy muillakin roduilla, mutta valkoisella japaninpystykorvalla vuotaminen näkyy, kun valkoinen karva värjäytyy ruskeaksi silmien alta.


title: Japaninpystykorva

text: Myös häntämutkia ja -koukkuja löytyy japaninpystykorvilta jonkin verran. Koukkuhännästä ei kuitenkaan yleensä ole mitään haittaa koiralle, ja näyttelyissäkin niistä mainitaan harvoin.


title: UR-200

text:
UR-200 eli SS-10 Scrag tai SS-X-10 oli yritys kehittää mannertenvälinen ohjus ja luoda eräänlainen yleiskäyttöinen raketti erilaisiin tarkoituksiin: ohjukseksi, satelliittilaukaisijaksi ja avaruuspommitusjärjestelmäksi. Koelentoja tehtiin, mutta ohjusta ei kuitenkaan otettu käyttöön. Tämän projektin kanssa kilpailivat GR-1 ja SS-9:n käyttöön ottamaton versio. Vain UR-200:sta testattiin lennossa 9 kertaa vuosina 1963-1965.
GR-1 FOBS, joka muistutti SS-8 Sasin:ia, peruutettiin 1964.
UR-200 peruutettiin 1965.


title: Lateraalifrikatiivi

text: Lateraalifrikatiivi on konsonanttiäänne (kontoidi), joka tuotetaan muodostamalla kielen laitojen (tai yhden laidan) ja suunseinämän väliin sellainen puristuma, että ilma pääsee siitä vain vaivoin läpi tuottaen näin kuuluvaa friktiota eli hälyä. Lateraalifrikatiivit ovat frikatiivien alaluokka, eli ne ovat obstruentteja. Äänteellisiltä ominaisuuksiltaan lateraalifrikatiiveilla ei ole juurikaan yhteistä lateraalien kanssa, vaikka ne osittain samaan tapaan tuotetaankin.


title: Lateraalifrikatiivi

text: Lateraalifrikatiivit ovat kokonaisuudessaan suhteellisen harvinaisia maailman kielissä, ja useissa kielissä niitä ei ole lainkaan. Eurooppalaisista kielistä kymrissä esiintyy soinniton lateraalifrikatiivi //, joka merkitään kymrin oikeinkirjoituksessa "ll" (esimerkiksi "llaeth" // ’maito’).


title: Lateraalifrikatiivi

text: Lateraalifrikatiiveja esiintyy myös eteläisessä Afrikassa puhutuissa kielissä, esimerkiksi sothossa (soinniton //) ja xhosassa (soinnillinen //). Myös monissa Väli-Amerikan alkuperäiskielissä esiintyy lateraalifrikatiiveja ja niitä sisältäviä affrikaattoja. Keinotekoisista kielistä lateraalifrikatiivin sisältävä affrikaatta // esiintyy klingonissa (esimerkiksi "tlhIngan" // ’klingoni’).


title: Lateraalifrikatiivi

text: Kansainvälisessä foneettisessa aakkostossa, IPA:ssa, lateraalifrikatiivien merkkejä on kaksi: soinniton dentaalinen, alveolaarinen tai postalveolaarinen [] ja soinnillinen dentaalinen, alveolaarinen tai postalveolaarinen []. Visuaalisesti symbolit muistuttavat velarisoidun alveolaarilateraalin merkkiä [] (l jonka poikki menee lenkin sijaan aaltoviiva) ja alveolaarilateraalin sekä soinnillisen postalveolaarifrikatiivin jonoa []. Näitä ei kuitenkaan tule sekoittaa toisiinsa.


title: Heinäpaali

text: Heinäpaali on heinästä kuljetusta ja varastointia varten tiiviiksi puristettu ja naruilla tai muulla sidosmateriaalilla yhteen sidottu paali. Paalin tekemistä kutsutaan paalaamiseksi ja tähän käytettyä konetta paalaimeksi. Heinä paalataan, jotta se voitaisiin säilyttää rehuksi ja siirtää ja varastoida helpommin.


title: Heinäpaali

text: Aikaisemmin paalit tavallisesti olivat neliskanttisia pienkanttipaaleja, joita oli mahdollista koota kärryihin ja siirrellä käsin tai hangolla. Nykyisin ovat yleistyneet suurikokoiset, muodoltaan rullamaiset pyöröpaalit ja suurikokoiset, neliskanttiset suurkanttipaalit, joiden kumpienkin siirtely onnistuu vain traktorikuormaajalla. Pyöröpaaleja on alettu myös kääriä muoviin säilyvyyden parantamiseksi. Säilörehua tehtäessä heinään lisätään myös rehunsäilöntäliuosta.


title: Heinäpaali

text: Heinän ohella voidaan paalata pien- tai suurkanttipaaleiksi tai pyöröpaaleiksi myös olkea, jota voidaan käyttää esim. karjan tai hevosten kuivikkeena tai energianlähteenä. Tämän lisäksi olkipaaleja voidaan käyttää myös rakennusaineena olkipaalirakentamisessa ja esteinä esim. auto- ja hevoskilpailuissa tai laskettelurinteissä. Hyvälaatuisesta oljesta paalattuja olkipaaleja voidaan käyttää myös hevosten tai ponien ravinnoksi.


title: Heinäpaali

text: Käärityiksi pyörö- ja suurkanttipaaleiksi voidaan paalata myös tuoreemmasta ruohosta tehtävää säilörehua, johon säilyvyyden parantamiseksi lisätään happopitoista rehunsäilöntäliuosta.


title: RT-2

text:
RT-2 (SS-13 Savage tai venäläisittäin "8K98") oli Neuvostoliiton ensimmäinen kiinteäpolttoaineinen ohjus, joka lienee ainakin osin epäonnistunut . Näitä ohjuksia oli siiloissa 1969–1996. Ohjus muistutti jossain määrin Minuteman III-ohjusta, ja siinä oli yksi 750 kilotonnin ydinkärki, joka painoi 500 kg. Se oli ns. kolmannen sukupolven venäläinen mannertenvälinen ohjus. Tämä ohjus kehitettiin aikaisemmasta RT-2-sarjasta. Vain noin 60 ohjusta valmistui.
Kahdesta RT-15:n ylemmästä vaiheesta kehitettiin RT-15-tyypin liikkuva IRBM.


title: RT-15

text:
RT-15 (TR-2P eli SS-14 Scamp eli SS-14 Scapegoat) oli neuvostoliittolainen keskipitkän matkan ohjus, joka luotiin SS-13 eli RT-2:n kahdesta ylemmästä vaiheesta. Ohjuksesta on käytety teollisuudessa GRAU-tunnusta 8K96. Ohjuksen kärki painoi 500 kg, ja sen kantomatka oli 2 500 km. Ydinkärjen voima 50 kilotonnia, tarkkuus 2,26 km.
Kun ohjuksia alettiin sijoittaa asemiin, projekti peruutettiin ja ohjuksesta ei tullut merkittävää Neuvostoliiton asevoimien osaa.


title: Willie Mitchell (jääkiekkoilija)

text: William Reid Mitchell (s. 23. huhtikuuta 1977 Port McNeill, Brittiläinen Kolumbia) on kanadalainen jääkiekkoilija, pelipaikaltaan puolustaja. Hän edustaa NHL-seura Florida Panthersia. Mitchell on puolustava puolustaja, jonka vahvuuksia ovat hyvä liike ja taklauspeli.


title: Willie Mitchell (jääkiekkoilija)

text: Mitchell sai NHL-varauksen, kun New Jersey Devils varasi hänet numerolla 199 kahdeksannella kierroksella. Ensimmäiset ottelunsa ammattilaistasolla hän pelasi keväällä 1999 Devilsin silloisessa farmiseurassa Albany River Ratsissä AHL:ssä. Hän pelasi River Ratsin paidassa kuusi runkosarjaottelua, joissa syntyi neljä tehopistettä, yksi maali ja kolme syöttöpistettä. Sitä ennen hän oli pelannut kaksi kautta yliopistokiekkoa New Yorkin osavaltiossa sijaitsevan Clarksonin yliopiston jääkiekkojoukkueessa Golden Knightsissa. Vuonna 1998 hänet valittiin ECAC Hockey Leaguen toiseen tähdistökenttään ja palkittiin liigan vuoden tulokkaana (jakoi palkinnon Erik Colen kanssa) ja vuonna hänet valittiin ECAC:n ensimmäiseen tähdistökentälliseen.


title: Willie Mitchell (jääkiekkoilija)

text: Mitchellin ensimmäinen täysi ammattilaiskausi oli kausi 1999–2000, jolla hän pelasi myös ensimmäiset NHL-ottelunsa. Hän pelasi kaksi ottelua Devilsissä ilman tehomerkintöjä. Pääosa kaudesta kului kuitenkin AHL:ssä, jossa hän pelasi 63 runkosarjaottelua ja viisi pudotuspeliottelua. Hän keräsi runkosarjassa yhteensä 19 tehopistettä (viisi maalia ja 14 syöttöpistettä) ja pudotuspeleissä kolme pistettä (maali ja kaksi syöttöpistettä).


title: Willie Mitchell (jääkiekkoilija)

text: Kausi 2000–2001 kului häneltä puoliksi AHL:ssä ja puoliksi NHL:ssä. Hän aloitti kauden New Jersey Devilsin organisaatiossa. Hän pelasi 41 runkosarjaottelua River Ratsissä, jossa hän teki 16 tehopistettä, kolme maalia ja 13 syöttöpistettä, ja 16 Devilsissä, jossa hän teki kaksi tehopistettä, molemmat syöttöpisteitä. Maaliskuussa 2001, NHL:n siirtorajan kynnyksellä, hänen pelaajaoikeutensa siirtyivät ensimmäistä kauttaan NHL:ssä pelanneelle Minnesota Wildille pelaajakaupassa, jossa toiseen suuntaan siirtyi Sean O'Donnell. Mitchell pelasi koko loppukauden Wildissä NHL:ssä ja keräsi kahdeksan tehopistettä, maalin ja seitsemän syöttöpistettä, 17 runkosarjaottelussa.


title: Willie Mitchell (jääkiekkoilija)

text: Ensimmäisen täyden NHL-kautensa Mitchell pelasi 2001–2002. Puolustavan puolustajan roolissa pelaava Mitchell pelasi Wildin paidassa 68 runkosarjaottelua ja keräsi keskimääräisellä jääajalla mitaten kolmanneksi eniten vastuuta kaikista Wild-pelaajista Filip Kuban ja Ľubomír Sekerášin jälkeen, noin 21 ja puoli minuuttia ottelua kohden. Pisteitä hän sai 2001–2002 tililleen 13, kolme maalia ja kymmenen syöttöpistettä. Seuraavalla kaudella hän sai keskimääräisellä jääajalla mitaten neljänneksi eniten jääaikaa Minnesotan pelaajista (kokonaispeliajalla mitattuna toiseksi eniten Kuban jälkeen ja ennen kaksi ottelua vähemmän pelannutta Andrei Zjuzinia sekä 11 ottelua vähemmän pelannutta Brad Bombardiria). Tehopisteitä hän keräsi 69 pelaamassaan runkosarjaottelussa 14 (kaksi maalia ja 12 syöttöpistettä), ja plusmiinustilastossa hän sijoittui Wildin sisällä sijalle kolme Pascal Dupuis'n ja Bombardirin jälkeen lukemalla +13.


title: Willie Mitchell (jääkiekkoilija)

text: Mitchell pääsi pelaamaan ensimmäiset NHL:n pudotuspeliottelunsa keväällä 2003, kun Wild eteni kolmannella kaudellaan läntisen konferenssin finaaleihin. Hän teki 18 pudotuspeliottelussa neljä tehopistettä, maalin ja kolme syöttöpistettä, ja keräsi jääaikaa Wild-pelaajista toiseksi eniten Kuban jälkeen, vajaat 25 minuuttia ottelua kohden. Työsulkua edeltävällä kaudella 2003–2004 Mitchell pelasi 70 NHL:n runkosarjaottelua ja hänen jääaikakeskiarvonsa oli noin 22 ja puoli minuuttia. Pisteitä hän keräsi 14 (yksi maali ja 13 syöttöpistettä) ja plusmiinustilastossa hän sijoittui seuransa sisällä jaetulle kärkipaikalle Nick Schultzin kanssa lukemalla +12.


title: Willie Mitchell (jääkiekkoilija)

text: NHL-kauden peruuttaneen työsulun jälkeen Mitchell palasi kentille kaudella 2005–2006 ja aloitti kauden Minnesota Wildissa. Maaliskuussa 2006, 64 Wildin riveissä pelatun runkosarjaottelun jälkeen, hänen pelaajaoikeutensa siirtyivät Dallas Starsille kaupassa, jossa Stars sai lisäksi toisen kierroksen varausvuoron vuonna ja jossa Wildiin siirtyivät Martin Škoula ja Shawn Belle. Yhteensä Mitchell pelasi kaudella 2005–2006 80 NHL:n runkosarjaottelua, joissa syntyi kymmenen tehopistettä, kaksi maalia ja kahdeksan syöttöpistettä, ja viisi pudotuspeliottelua, joissa hän jäi ilman tehomerkintöjä. Hänen jääaikakeskiarvonsa oli runkosarjassa neljännen kerran peräkkäin yli 20 minuuttia, 20 minuuttia ja 50 sekuntia.


title: Willie Mitchell (jääkiekkoilija)

text: Kesällä 2006 Mitchell siirtyi vapaana pelaajana kotiprovinssinsa seuran Vancouver Canucksin riveihin nelivuotisella sopimuksella. Ensimmäisellä runkosarjakaudellaan Canucksissa hän pelasi keskimäärin yli 22 minuuttia ottelua kohden, mikä oli joukkueen kolmanneksi suurin lukema yli 24:n minuutin jääaikakeskiarvon saavuttaneiden Mattias Öhlundin ja Kevin Bieksan jälkeen. 20 ottelua runkosarjassa sivussa ollut Mitchell keräsi kauden aikana 11 tehopistettä, maalin ja 10 syöttöpistettä. Keväällä 2007 hän pelasi kolmannen kerran urallaan NHL:n pudotuspeleissä. Hän pelasi Canucks-vuosinaan pudotuspeleissä myös kaudella 2008–2009. Hän saavutti tuolla kaudella myös NHL-uransa silloisen piste-ennätyksen, 23 tehopistettä (kolme maalia ja 20 syöttöpistettä), ja plusmiinusennätyksen, +29. Canucks pääsi pudotuspeleihin seuraavan kerran kaudella 2009–2010, mutta Mitchell ei niissä pelannut tammikuussa 2010 saamansa aivotärähdyksen vuoksi.


title: Willie Mitchell (jääkiekkoilija)

text: Sopimuksensa Vancouver Canucksin kanssa päätyttyä Mitchellistä tuli rajoittamaton vapaa pelaaja, ja hän teki elokuussa 2010 kaksivuotisen sopimuksen Los Angeles Kingsin kanssa. Sopimus oli arvoltaan seitsemän miljoonaa dollaria. Toisella kaudellaan Kingsissä hänellä oli joukkueen paras plusmiinustilasto, ja hän teki oman piste-ennätyksensä. Helmikuussa 2012 hän solmi kaksivuotisen jatkosopimuksen. Saman vuoden kesäkuussa hän oli voittamassa Kingsissä seuran historian ensimmäistä Stanley Cupa. Kaudella 2012–2013 hän ei pelannut yhtään ottelua työsulun ja joulukuussa leikatun polven takia. Viimeinen kausi Kingsissä päättyi toiseen Stanley Cupiin.


title: Willie Mitchell (jääkiekkoilija)

text: Kesällä 2014 Mitchell siirtyi Florida Panthersiin kahden vuoden sopimuksella, jonka arvo on 8,5 miljoonaa dollaria.


title: Willie Mitchell (jääkiekkoilija)

text: Mitchell on edustanut Kanadan jääkiekkomaajoukkuetta yksissä jääkiekon arvokilpailuissa, maailmanmestaruuskilpailuissa 2004, joissa hän oli voittamassa MM-kultaa. Hän pelasi kisoissa yhdeksän ottelua, joissa hän jäi ilman tehopisteitä.


title: Memphis Mafia

text: Memphis Mafia on kutsumanimi Elvis Presleyn ystävä- ja henkivartijajoukolle, joka kulki hänen mukanaan konserttikiertueilla ja Hollywoodissa. Lehdistö antoi ryhmän leikkimielisen nimen 1960-luvulla sillä perusteella, että Presleyn koti Graceland sijaitsi Memphisissä ja henkivartijat käyttivät tummia pukuja, aurinkolaseja sekä kantoivat käsiaseita.


title: Memphis Mafia

text: Memphis Mafiaan kuului vuosien saatossa kymmeniä vakiojäseniä ja todennäköisesti jopa lähemmäs sata henkilöä, sillä Elviksellä oli tapana jaella "kunniajäsenyyksiä" ystävilleen. Varsinainen Memphis Mafia koostui noin kolmestakymmenestä miespuolisesta Elviksen ystävästä ja sukulaisesta. Elviksellä oli enemmän henkivartijoita kuin Yhdysvaltain presidentillä. Memphis Mafiaan kuuluivat myös Elviksen henkilääkäri George Nichopoulos ja isä Vernon Presley. Tappouhkausten aikana 1970-luvulla Elvistä turvasi konserteissa jopa kymmenet poliisit sekä FBI ja Memphis Mafian henkivartijat.


title: Memphis Mafia

text: Tunnetuimmat Memphis Mafian jäsenet olivat osittain eri aikoina ryhmässä esiintyneet henkilöt; serkut Billy Smith, Gene Smith ja Junior Smith sekä Charlie Hodge, Joe Esposito, Lamar Fike, Marty Lacker, Cliff Gleaves, Alan Fortas, Larry Geller, Richard Davis, David Hebler, Jerry Schilling, Al Strada, Red West, Sonny West, Ricky Stanley, David Stanley, Billy Stanley, ja Sam Thompson, joka oli poliisi. Myös Memphisin sheriffit Roy Nixon ja Bill Morris sekä CIA:ssa ja FBI:ssa työskennellyt sekä useampaa presidenttiä turvannut Dick Grob kuuluivat ryhmään. Lisäksi Elviksen sedät olivat Gracelandissa turvamiehinä, kuten Travis Smith ja Vester Presley, mutta yleensä heitä ei lasketa suoranaisesti Memphis Mafiaan. Memphis Mafian ainoa virallisesti hyväksytty nainen oli Elviksen parturiystävä Patti Parry.


title: Memphis Mafia

text: Elviksen poliisiharrastusten myötä suurimmalla osalla Memphis Mafian jäsenistä aina hänen isäänsä Vernon Presleytä myöten oli myös täydet poliisin aseenkanto-oikeudet.


title: Memphis Mafia

text: Elviksen kuoleman jälkeen 16. elokuuta 1977 käytännössä kaikki ryhmän kärkinimet ovat tienanneet Elvis-aiheisilla kirjoilla, joita he ovat kirjoittaneet lähinnä ammattikirjailijoiden kanssa.


title: Octave Mirbeau

text: Octave Mirbeau (16. helmikuuta 1848 – 16. helmikuuta 1917) oli ranskalainen journalisti, taidekriitikko, pamfletisti, kirjailija ja näytelmäkirjailija, joka saavutti mainetta Euroopassa ja menestystä yleisön keskuudessa, mutta vetosi samalla kuitenkin kirjalliseen ja taiteelliseen avantgardeen.


title: Octave Mirbeau

text: Mirbeau osallistui vapaaehtoisena 1870 syttyneeseen Saksan–Ranskan sotaan. Sodan päätyttyä hän muutti vuonna 1872 Pariisiin. Hän aloitti uransa toimittajana ja kirjoitti useisiin lehtiin, kuten L’Ordre de Paris (1872-1877), Le Gaulois, Le Figaro, La France, Gil Blas, L’Écho de Paris, Le Journal (1892-1902), L'Aurore (1898-1899), L'Humanité (1904).


title: Octave Mirbeau

text: Mirbeau oli anarkisti, ateisti ja uskonnonvastainen, hän kannatti vapaakauppaa, ihmisoikeuksia ja sananvapautta. Mirbeau oli koko ikänsä aktiivinen pasifisti.


title: Octave Mirbeau

text: Hänen kirjalliseen tuotantoonsa kuuluu romaaneja ja novellikokoelmia. Mirbeaun tunnetuin romaani on vuonna 1900 ilmestynyt "Le Journal d'une femme de chambre", jonka pohjalta on tehty kaksi elokuvaa, Jean Renoirin "Kotiapulaisen päiväkirja" (1946) ja Luis Buñuelin "Kamarineidon päiväkirja" (1964). Tunnetuimpia näytelmiä ovat "Les affaires sont les affaires" (1903) ja "Le Foyer" (1908).


title: Octave Mirbeau

text: Mirbeauta pidetään myös merkittävänä taidearvostelijana. Hän kirjoitti taidearvosteluja vuodesta 1884.


title: Pseudoskeptismi

text: Pseudoskeptismi on nimitys asenteelle, joka on vain näennäisesti skeptistä. Filosofian professori Frederick L. Will käytti ensimmäisen kerran termiä pseudoskeptismi vuonna 1942. Termin teki tunnetuksi Itä-Michiganin yliopiston sosiologian professori, entinen skeptikko Marcello Truzzi vuonna 1987 vastatessaan skeptikkoryhmille, jotka kutsuivat näennäistieteeksi aloja, joita Truzzi mieluummin nimitti esitieteeksi. Truzzi kirjoitti vuonna 1987:


title: Pseudoskeptismi

text: Truzzi on määritellyt muun muassa seuraavat pseudoskeptisyyden tunnusmerkit:


title: Pseudoskeptismi

text: Jotkut määrittelevät pseudoskeptismin läheiseksi käsitteeksi denialismille. Siinä tieteellisesti vakuuttavasti perusteltua käsitystä vastaan hyökätään näennäisen skeptisillä mutta puolueellisesti vain oman näkökulman tueksi valikoiduilla argumenteilla, jotka ovat usein heikkotasoisia. Esimerkkejä tällaiseksi pseudoskeptismiksi väitetystä ovat muun muassa:


title: Stanislaus II Poniatowski

text: Stanislaus II August Poniatowski (alkuperäinen nimi: "Stanisław Antoni" (myöh. "August") "Poniatowski", 17. tammikuuta 1732 Wołczyn – 12. helmikuuta 1798 Pietari, Venäjä) oli Puolan viimeinen kuningas vuosina 1764–1795.


title: Stanislaus II Poniatowski

text: Poniatowskin isä oli Stanisław Poniatowski.


title: Stanislaus II Poniatowski

text: Poniatowski matkusteli laajalti Länsi-Euroopassa. Hän toimi diplomaattisissa tehtävissä Pietarissa vuodesta 1755 lähtien. Hänestä tuli Venäjän kruununperillisen Pietarin puolison Katariinan rakastaja. Katariina nousi Venäjän keisarinnaksi vuonna 1762.


title: Stanislaus II Poniatowski

text: Puolan kuningas August III kuoli vuonna 1763 ja uusi kuningas tuli valita vaaleilla. Venäjän keisarikunta, Preussin kuningaskunta ja Czartoryskien johtama osa aatelia tuki Poniatowskia kuninkaaksi. Toista ehdokasta tukivat Ranskan kuningaskunta, Pyhä saksalais-roomalainen valtakunta (Itävalta) ja toinen osa Puolan aatelia. Venäjän ja Preussin tavoitteena oli Puolan valta-aseman rajoittaminen. Lahjuksilla ja venäläisten joukkojen painostamana Puolan aateli pakotettiin valitsemaan Poniatowski uudeksi kuninkaaksi. Hän nousi kuninkaaksi nimellä Stanisław II August Poniatowski.


title: Stanislaus II Poniatowski

text: Aluksi Poniatowski yritti vähentää Venäjän vaikutusvaltaa Puolassa ja tukeutui Itävaltaan ja Ranskaan. Poniatowskin johdolla Puolassa aloitettiin uudistuksia, joiden tarkoituksena oli vahvistaa hallituksen heikkoa asemaa. Valtion talouden ja armeijan vahvistamiseksi asetettiin komitea. Valtiopäivillä käytössä olleen liberum veton katsottiin vaarantavan yhteiskunnan kehityksen ja Puolan valtion itsenäisyyden. Siksi sen poistamisen katsottiin olevan välttämätöntä.


title: Stanislaus II Poniatowski

text: Venäjä ei kuitenkaan hyväksynyt uudistuksia. Se puuttui Puolan sisäisiin asioihin käyttäen tekosyynä ortodoksivähemmistön huonoa kohtelua. Poniatowski osoittautui heikoksi hallitsijaksi ja hän ei kyennyt johtamaan maatansa tai yhdistämään puolalaisia. Puolalaiset pakotettiin syrjäyttämään johtavat sisäisten uudistusten kannattajat ja Venäjän vaikutus maan asioihin voimistui. Vuonna 1768 solmittiin Puolan ja Venäjän välinen sopimus, jolla taattiin Puolan koskemattomuus, uskonnonvapaus, vaalikuninkuus, liberum veto ja valtiopäiväjärjestys.


title: Stanislaus II Poniatowski

text:
Podolian ja Volynian aatelisto vastusti solmittua sopimusta. Se nousi kapinaan ja perusti Barin konfederaation, jonka tavoitteena oli Puolan pelastaminen. Konfederaatio sai tukea Ranskalta ja Itävallalta. Koska Venäjä oli sodassa osmanien valtakunta vastaan, onnistui konfederaatio ottamaan hallintaansa laajoja alueita.
Barin Konfederaatio suosi katolista kirkkoa, minkä vuoksi Ukrainan kasakat nousivat kapinaan sitä vastaan. Puola ajautui sisällissotaan. Preussin ja Itävallan joukot tunkeutuivat maahan. Aleksandr Suvorovin johtamat venäläiset joukot löivät kapinalliset lopullisesti vuonna 1772. Konfederaation kapinan vuoksi Poniatowski joutui tukeutumaan enemmän Venäjään. Elokuussa 1772 tehtiin sopimus, jolla Puolasta liitettiin Preussiin, Itävaltaan ja Venäjään alueita. (Puolan ensimmäinen jako) Poniatowski vastusti sopimusta ja etsi tukea Länsi-Euroopasta, mutta joutui lopulta taipumaan. Hän solmi liiton Venäjän kanssa ja oletti, että liitto auttaisi häntä vahvistamaan Puolan armeijaa ja uudistamaan maan poliittista järjestelmää.


title: Stanislaus II Poniatowski

text: Puolan ensimmäisen jaon jälkeen Puolassa jatkettiin uudistusten tekemistä. Muun muassa taloutta kehitettiin, koululaitosta uudistettiin ja maaorjien asemaa parannettiin. Poniatowski vahvisti hallituksen asemaa ja vähensi hetmannien valtaa. Poliittisten uudistusten esteenä oli kuitenkin Venäjän kanssa vuonna 1768 solmittu sopimus. Poniatowski yritti taivutella Katariina Suurta hyväksymään Puolan uudistukset, mutta turhaan.


title: Stanislaus II Poniatowski

text: Venäjä joutui sotaan osmaneita ja vastaan vuonna 1788. Tällöin puolalaiset yrittivät vapautua Venäjän vaikutusvallasta. Preussin tukemana puolalaiset saivat venäläiset vetäytymään maasta ja valtiopäivät hyväksyivät uuden perustuslain toukokuussa 1791. Venäjä solmi rauhan Ruotsin kanssa vuonna 1790 ja osmanien kanssa 1792. Samaan aikaan Preussi ja Itävalta joutuivat sotaan Ranskaa vastaan ja näin Venäjä sai vapaat kädet toimia Puolassa. Venäläisten lahjomat puolalaiset aateliset julistivat uuden perustuslain laittomaksi ja kutsuivat Venäjän armeijan palauttamaan olot entiseksi. Preussi ja Venäjä sopivat tammikuussa 1793 Puolan toisesta jaosta, jonka jälkeen jäljelle jääneestä Puolasta tuli Venäjän protektoraatti. Puolalaiset nousivat Tadeusz Kościuszkon johdolla kapinaan keväällä 1794, mutta venäläiset voittivat kapinalliset saman vuoden syksyllä. Puolan kolmannessa jaossa Puolan valtio lopetettiin ja Poniatowski luopui kruunusta 25. marraskuuta 1795.


title: Stanislaus II Poniatowski

text: Venäjän keisari Paavali I kutsui Poniatowskin Pietariin, jossa hän vietti elämänsä viimeiset vuodet puolittaisessa vankeudessa. Viimeisinä vuosinaan Poniatowski yritti puolustella aikaisempaa toimintaansa ja kirjoitti muistelmansa "Memoires du roi Stanislas Auguste Poniatowski".


title: Stanislaus II Poniatowski

text: Poniatowski on yksi kiistellyimmistä Puolan kuninkaista ja puolalaisten historioitsijoiden näkemykset hänen hallituskaudestaan eroavat toisistaan.


title: Tykkivene Turunmaa (1916)

text: Tykkivene Turunmaa oli Suomen merivoimissa 1918–1953 palvellut tykkivene.


title: Tykkivene Turunmaa (1916)

text: Alus tilattiin 1916 Crichton Osakeyhtiön Turun telakalta Venäjän keisarikunnan laivaston Filin-luokan vartioristeilijänä nimellä "Tshirok" (Tavi).


title: Tykkivene Turunmaa (1916)

text: Alusta ei suunniteltu avoimella merellä käytävää taistelua silmällä pitäen, vaan enemmänkin monitoriksi. Aluksen ominaisuudet olivat niin huonot, että sitä käytettiin kauan kadettien kouluttamiseen.


title: Tykkivene Turunmaa (1916)

text: Talvisodassa "Turunmaa" partioi Haapasaaren ja Koiviston alueella ja varmisti miinanlaskua. Jatkosodan alkaessa alus suojasi Ahvenanmaan miehitystä, jonka jälkeen se osallistui Somerin taisteluun upottaen kaksi Neuvostoliiton laivaston alusta. Tässä taistelussa alus kuitenkin kärsi itsekin vaurioita ja menetti kaksi miestä kaatuneina ja kahdeksan haavoittuneina. Alus upposi 2. toukokuuta 1943, mutta pelastusalus "Mursu" nosti sen. Aluksen korjaustyöt kestivät kuusi kuukautta. Se vaurioitui pahoin Il-2-koneiden hyökkäyksessä tukiessaan Teikarin puolustusta 4. heinäkuuta 1944. Aluksen alla räjähtäneet kaksi pommia aiheuttivat vuotoa ja takatornin jumittumisen, minkä jälkeen alus ei enää voinut osallistua Viipurinlahden taisteluihin. "Turunmaata" käytettiin miinanraivaukseen jatkosodan jälkeen. Se poistettiin laivastosta 1952 ja romutettiin 1953.


title: Tykkivene Turunmaa (1916)

text: Ainoa Turunmaan suomalainen sisaralus oli tykkivene Karjala. Muita samaan luokkaan kuuluvia aluksia olivat puolalaiset Generał Haller ja Komendant Piłsudski.


title: Suomen Kirjailijaliitto

text: Suomen Kirjailijaliitto ry on suomeksi kirjoittavien kaunokirjailijoiden aatteellinen ja ammatillinen järjestö. Liitto perustettiin vuonna 1897. Kesäkuussa 2018 siihen kuului 773 jäsentä. Jäseneksi voidaan hyväksyä henkilö, joka on julkaissut vähintään kaksi itsenäisesti luotua suomenkielistä kaunokirjallista teosta, ja jota tuotantonsa taiteellisen ja ammatillisen tason perustella voidaan pitää kirjailijana. Vuoden 2018 alussa liiton puheenjohtajana aloitti Sirpa Kähkönen. Häntä edelsi tehtävässä vuosina 2015–2017 Jyrki Vainonen ja vuosina 2009–2014 Tuula-Liina Varis.


title: Suomen Kirjailijaliitto

text: Kirjailijaliiton sääntöjen mukaan yhdistyksen tehtävänä on kehittää, vahvistaa ja valvoa kirjailijantyön aineellisia ja henkisiä edellytyksiä, edistää suomalaista kirjallisuutta ja toimia suomenkielisten kirjailijoiden valtakunnallisena yhdyssiteenä. Kirjailijaliiton tehtäviin kuuluvat sananvapauden puolustaminen, tekijänoikeuksien valvominen, ammattikunnan edunvalvonta, kirjailijoiden taloudellinen avustaminen, kansainvälinen yhteistyö, julkaisutoiminta ja alan tilaisuuksien järjestäminen. Liitto julkaisee neljä kertaa vuodessa ilmestyvää "Kirjailija"-lehteä.


title: Suomen Kirjailijaliitto

text: Suomen Kirjailijaliiton myöntämiä palkintoja ovat liiton tunnustuspalkinto, lasten- ja nuortenkirjallisuuden Tirlittan-palkinto, Waltari-palkinto sekä viiden vuoden välein jaettava Eeva-Liisa Manner -runopalkinto. Vuonna 2014 jaettiin ensimmäisen kerran Kirjailijaliiton Kirjailija kiittää -palkinto.


title: Suomen Kirjailijaliitto

text: Kirjailijaliiton perustamisen juuret ovat 1800-luvun lopussa syntyneessä ammatillisessa heräämisessä. Taiteilijaseurassa aiemmin jäseninä olleet kirjailijat järjestäytyivät Suomen Kaunokirjaliitoksi 22. toukokuuta 1897. Aloitteentekijöinä olivat muun muassa J. H. Erkko, Santeri Ingman, Teuvo Pakkala ja Wilho Soini. Liiton varsinainen perustava kokous pidettiin nykyisenä suomalaisen kirjallisuuden ja Aleksis Kiven päivänä 10. lokakuuta 1897. Suomen Kaunokirjaliiton nimi muutetiin Suomen Kirjailijaliitoksi vuonna 1906.


title: Konsta Häkkälä

text: Konsta Häkkälä (alun perin Konstantin, s. 3. kesäkuuta 1926 Viipuri) on suomalainen kvartetti- ja kuorolaulaja. Hän on Skandinavian matalaäänisin laulaja, jonka ääni ulottuu kontraoktaavin G-säveleen (mainittu Guinnessin ennätysten kirjassa) .


title: Konsta Häkkälä

text: Suomalais-venäläiseen perheeseen syntynyt Häkkälä lauloi Kimarakvartetin toisena bassona vuodet 1952–1975. Hän on laulanut Helsingin Venäläisessä Sekakuorossa (1947–1952), Uspenskin Katedraalin Sekakuorossa (1947–1989), Pyhän Kolminaisuuden Kirkon Sekakuorossa (1949–1962), Alkon Mieslaulajissa (1954–1966), Uspenskin Katedraalin Mieskuorossa (1983–) ja Helena-Kodin Sekakuorossa (1989–). Häkkälä on myös ajoittain laulanut Kansallisoopperan kuorossa.


title: Konsta Häkkälä

text: Varsinaisen ammattiuransa Häkkälä teki Alkon palveluksessa teollisuusvartijana ja vahtimestarina.


title: Savon Voima

text: Savon Voima Oyj on suomalainen energiayhtiö ja Savon Voima -konsernin emoyhtiö. Yhtiö perustettiin ystävänpäivänä 14. helmikuuta 1947 nimellä Pohjois-Savon Voima Oy. Savon Voima Oyj on sähkö- ja lämpöpalveluja tuottava ja markkinoiva energiayhtiö. Yhtiön liikevaihto vuonna 2013 oli 196 miljoonaa euroa ja henkilöstömäärä 175. Savon Voiman toimitusjohtajana toimii Arto Sutinen.


title: Savon Voima

text: Savon Voima Oyj on 21 kunnan omistaman Savon Energiaholding Oy:n täysin omistama tytäryhtiö. Savon Voima -konsernin muodostavat emoyhtiö Savon Voima Oyj sekä tytäryhtiöt, Savon Voima Verkko Oy ja Savon Voima Salkunhallinta Oy. Savon Voima Oyj:n Tärkeimmät osakkuusyhtiöt ovat Kymppivoima Oy, Kymppivoima Hankinta Oy ja Varkauden Aluelämpö Oy. Savon Voima osti Joroisten Energialaitoksen kaikki liiketoiminnot vuoden 2015 alusta alkaen.


title: Savon Voima

text: Savon Voiman juuret ovat Pohjois- ja Keski-Savossa, jossa yhtiön sähkö- ja kaukolämpöverkot sähköasemineen, voimalaitoksineen ja lämpökeskuksineen tuottavat energiapalveluja yli 115 000 sähkönkäyttöpaikkaan ja 2 700 kaukolämpöliittymään. Savon Voima on merkittävä alueellinen investoija.


title: Savon Voima

text: 2000-luvulla keskusteltiin energiayhteistyöstä Savon Voiman ja Kuopion Energian välillä. Neuvoteltu yhteistyösopimus ei kuitenkaan saanut hyväksyntää Kuopion kaupunginvaltuustossa, jonka enemmistö halusi pitää energiahuollon omissa käsissä. Aihe on noussut sittemmin tasaisin väliajoin uudelleen keskusteluun. Vuonna 2018 Savon Voima, Kuopion Voima, Jyväskylän Energia ja Lappeenrannan Energia allekirjoittivat perustamissopimuksen yhteisestä sähkönmyynti- ja energiapalveluyhtiöstä. Täten muodostettu Väre Energia Oy aloitti toimintansa 1.1.2019.


title: Savon Voima

text: Nykyisin Savon Voimalla on asiakkaita ja sähköntuotantokapasiteettia kaikkialla Suomessa. Savon Voima toimii myös energia- ja ympäristöhyödykkeisiin liittyvien rahamarkkinakauppojen vastapuolena ja välittäjänä. Yhtiö on yksi aktiivisimmista salkunhallintapalvelujen myyjistä Suomessa.


title: Savon Voima

text: Savon Voima omistaa voimalaitoksia ja tuotanto-osuuksia vesi- ja tuulivoimasta bio-, maakaasu-, hiili- ja ydinvoimaan. Savon Voiman yhdeksän vesivoimalaitosta sijaitsevat Pohjois-Savossa. Yhtiö omistaa sähköä ja lämpöä tuottavat voimalaitokset Iisalmessa ja Pieksämäellä. Savon Voiman osakkuusyhtiö Kymppivoima Oy on osakkaana Pohjolan Voima Oy:ssä ja Etelä-Pohjanmaan Voima Oy:ssä, ja sen myötä Savon Voimalla on tuotanto-osuuksia muun muassa Olkiluodossa, Kotkassa, Porissa, Seinäjoella, Vaasassa, Tampereella ja Torniossa. Savon Voima on myös 20 prosentin osuudella mukana PVO-Innopower Oy:n Kemin Ajoksen tuulipuistossa. Lisäksi Joroisten Energialaitoksen liiketoimintojen siirtyessä Savon Voimalle, sai yhtiö Joroisista kaksi uutta vesivoimalaitosta.


title: Savon Voima

text: Savon Voiman pääkonttori siirtyi vuoden 2011 alussa Kuopiosta Siilinjärven puolelle, Rissalassa lentoaseman yhteydessä olevaan yrityspuistoon. Kiinteistön rakensi YIT Rakennus Oy ja omistaja on Osuuskunta KPY. Savon Voima on päävuokralainen ja lisäksi rakennukseen sijoittui Voimatel Oy:n pääkonttori, Enfo Oyj:n toimintoja sekä Juhlapalvelu Remar Oy:n ravintola ja keittiö.


title: Zipper Catches Skin

text:
Zipper Catches Skin on Alice Cooperin 14. studioalbumi vuodelta 1982. Levyn musiikki on kahta aiempaa levya kitaravoittoisempi ja on saanut vaikutteita punkista.
Albumi ei myynyt kovinkaan paljoa eikä päässyt listoille.


title: DaDa

text: DaDa on Alice Cooperin albumi vuodelta 1983. DaDa jäi Cooperin viimeiseksi new wave-tyylin albumiksi. DaDa on konseptialbumi ja se kertoo "Former Lee Warmer" -nimisestä kannibaalista, jota hänen vanhempansa pitävät lukittuna ullakolla.


title: Paul Samson

text: Paul Samson (4. heinäkuuta 1953 - 9. elokuuta 2002) oli brittiläinen kitaristi ja laulaja, joka muistetaan parhaiten omaa nimeään kantaneesta yhtyeestään Samson. Samson-yhtye kuuluu 1980-luvun NWOBHM:in unohdettuihin nimiin, vaikka kyseinen bändi toimi astinlautana myöhemmin Iron Maideniin liittyneelle laulajalle Bruce Dickinsonille ja kilpaili aikanaan vakavissaan Def Leppardin, Saxonin ja Maidenin kanssa parhaimman brittimetallibändin paikasta. Paul itse oli Deep Purplen ihailija, ja hänen soitostaan voi paikoin kuulla vaikutteita Purple-kitaristi Ritchie Blackmorelta. Samsonin soitolle oli ominaista myös tietynlainen bluesmaisuus.


title: Paul Samson

text: Paul Samsonin ensimmäinen yhtye oli 1969 perustettu dartfordilainen The Innocence, jossa hän toimi kitaristilaulajana. Bändin hajottua hän liittyi kokoonpanoon nimeltä Refugee, joka saavutti 1970-luvulla pienimuotoista menestystä Lontoossa ja pääsi lämmittelemään muutamia sen ajan suuruuksia (Magnum, Supertramp). Refugeen soittolista koostui enimmäkseen cover-kappaleista ja muutamista bändin jäsenten omista sävellyksistä. Paul jätti bändin elokuussa 1973 ja toimi sen jälkeen studiokitaristina pari kuukautta, kunnes perusti Kellyn muutamien Refugeen ex-jäsenien kanssa. Lopulta Kellykin hajosi, lähinnä sen soittajien muiden bändiprojektien vuoksi. Paul jatkoi jälleen studiokitaristina aina Front Roomin perustamiseen asti. Tässä kokoonpanossa hän tutustui ensimmäistä kertaa basisti Chris Aylmeriin, josta tulisi myöhemmin Samson-yhtyeen jäsen. Front Roomissa toimi vokalistina Dennis Wilcox (eli Dennis Wilcock), joka puolestaan liittyi Iron Maideniin, kun Front Room hajosi jo pari viikkoa perustamisensa jälkeen. Jäsenet ehtivät soittaa yhdessä vain yhden keikan tuona aikana. Aylmer perusti Maya-nimisen yhtyeen Paulin uudelleenlämmitellessä Kelly-bändiä. Maaliskuussa 1977 Samson otti osaa basistilaulaja John McCoyn ja rumpali Roger Huntin bändikyhäelmän, nimeltään McCoy, keikoille. Basisti McCoyn kanssa Paul kirjoitti muutamia kappaleita, joista osa päätyi aikanaan Samson-yhtyeen "Survivors"-levylle. Syyskuussa 1977 sekä Hunt että McCoy kuitenkin jättivät yhtyeen (McCoy tulisi toimimaan kuitenkin myöhemmin tuottajana ensimmäiselle Samson-levylle). Paul Samsonin jäätyä yksin hän hankki uudeksi basistiksi jo aiemmin tuntemansa Aylmerin ja rumpaliksi löytyi Clive Burr. Aylmerin ehdotuksesta "McCoy-projekti" uudelleennimettiin Samsoniksi, ja yhtyeen ensimmäinen keikka tällä nimellä ja kokoonpanolla oli Leas Cliff Hallissa Folkstonessa, missä he lämmittelivät Steve Gibbons Bandia. Paul toimi itse edelleen kitaristina ja laulajana.


title: Paul Samson

text: Vuonna 1979 Samson joutui jälleen luopumaan jäsenestään Maidenin viedessä Burrin mukanaan. Paul nappasi tällöin Maidenissa aiemmin soittaneen Barry Grahamin yhtyeeseen. Graham otti Samsonissa käyttöön taiteilijanimen Thunderstick ja pukeutui tiukkaan, vartalonmyötäiseen leopardiasuun ja mustaan miekkailijamaskiin. Lisäksi hän useaan otteeseen vaati, että pääsisi soittamaan rumpusettiään valtavan häkin sisään livekeikoilla (tämä onnistui kuulemma yhden ainoan kerran). Samana vuonna Samsoniin liittynyt taidokas vokalisti Bruce Bruce, oikealta nimeltään Bruce Dickinson, on myöhemmin kommentoinut, että Thunderstick oli hänestä aikoinaan varsin halpa julkisuuskikka bändin maineen kasvattamiseksi. Thunderstick erosi yhtyeestä 1981 laulajan kanssa tulehtuneiden välien vuoksi, ja Dickinson itse lähti samana vuonna Iron Maideniin. Tämä oli musertava isku Samsonille, joka oli juuri hankkinut itselleen puolen miljoonan punnan sopimuksen. Samson sai kuitenkin uudeksi vokalistiksi Nicky Mooren ja uudeksi rumpaliksi tuli Pete Jupp. Vaikka yleisömäärät kasvoivat ja albumit "Before the Storm" ja "Don't let the mad get even" saivat kehuja, kukoistanut NWOBHM-aikakausi alkoi hiipua, ja lopulta vuonna 1984 yhtye hajosi.


title: Paul Samson

text: Paul Samson jättäytyi vaatimattomalle soolouralle, toimien studiokitaristina ja menestyen hieman musiikkituottajana. Hän saavutti myös kohtalaista suosiota bluesmuusikkona ollessaan Chicagossa. Vuonna 2002 Samson-yhtyettä heräteltiin jälleen henkiin, ja Paul työsti Mooren kanssa uutta albumia. Paul kuitenkin kuoli kesken äänitysten syöpään 9. elokuuta 2002. Levytyssessiosta syntynyt cd, "P.S...", tuli myyntiin 4. syyskuuta 2002 ja jäi viimeiseksi Paul Samsonin äänitteeksi.


title: Raise Your Fist and Yell

text: Raise Your Fist and Yell on Alice Cooperin albumi vuodelta 1987. Levyn kansikuvan on maalannut Jim Warren.


title: Raise Your Fist and Yell

text: Kaikki kappaleet kirjoittanut Alice Cooper ja Kane Roberts ellei toisin mainita.


title: Bat Masterson

text: "Bat" Masterson (oik. joko William Barclay Masterson tai Bartholomew Masterson, 24. marraskuuta 1853 tai 1856 – 25. lokakuuta 1921) oli legendaarinen "villin lännen hahmo", joka eläessään toimi muun muassa biisoninmetsästäjänä, armeijan tiedustelijana, pelurina, rajaseudun lainvalvojana ja lopulta urheilutoimittajana ja kolumnistina "New York Morning Telegraph" -sanomalehdessä. Bat Masterson oli jo eläessään tunnettu revolverisankarina, vaikka hänen tiedetään tappaneen ainoastaan yhden miehen aseellisessa yhteenotossa.


title: Bat Masterson

text: "Bat" Masterson syntyi irlantilaiseen perheeseen. Hänen äitinsä oli Cathrine McGurk ja isänsä Thomas Masterson. Bartholomew on katolisten kirkonkirjojen mukaan syntynyt Kanadassa, mutta myöhemmin hän itse väitti syntyneensä Illinoisissa tai Missourissa.


title: Bat Masterson

text:
Batin oikea nimi oli joko William Barclay Masterson tai Bartholomew Masterson. Vuoden 1870 kirjat St Clair Countyssa, Illinoisissa ilmoittavat hänen nimekseen Bartholomaeus Masterson ja syntymäpaikakseen Kanadan.
Sanotaan että hänen lempinimensä "Bat" olisi lyhennys Bartholomewista. Värikkäämmät kuvaukset sanovat että "Bat" johtui siitä että hän kuljetti mukanaan kävelysauvaa, jota hän käytti nuijana joutuessaan tappeluun.


title: Bat Masterson

text: "Bat" oli toiseksi vanhin perheen seitsemästä lapsesta ja hän asui lapsuudessaan lukuisissa eri paikoissa, New Yorkissa, Illinoisissa, Kansasissa ja Quebecissa.


title: Bat Masterson

text: Myöhäisinä teinivuosinaan Bat alkoi veljiensä Edin ja Jimin kanssa ammattimaisiksi biisoninmetsästäjiksi. Batin tiedetään osallistuneen Teksasissa tapahtuneeseen Adobe Wallsin taisteluun comanche-intiaaneja vastaan. Bat toimi tällöin armeijan tiedustelijana sodassa intiaaneja vastaan.


title: Bat Masterson

text: Bat Mastersonin ensimmäinen tunnettu aseellinen taistelu tapahtui Sweetwaterissa, Teksasissa vuonna 1876. Taistelun syynä oli mustasukkaisuus. Masterson sai kohtaamisessa luodin lantioonsa, jonka seurauksena Bat joutui käyttämään kävelysauvaa loppuelämänsä.


title: Bat Masterson

text:
Vuonna 1877 hän muutti veljiensä läheisyyteen Dodge Cityyn, Kansasiin. Jim toimi siellä osakkaana saluunassa ja Ed toimi lainvalvojana. Pian saapumisensa jälkeen Bat joutui ongelmiin paikallisen sheriffin kanssa ja joutui pidätetyksi. Hän kuitenkin vapautui syytteistä.
Hän toimi tämän jälkeen Wyatt Earpin kanssa lainvalvojina.


title: Bat Masterson

text: Hänen veljensä Ed, joka toimi Dodge Cityssä, surmattiin vuonna 1878. Pian tämän jälkeen Bat Masterson lopetti toimensa Ford Countyn sheriffinä vuonna 1879, koska hänet äänestettiin virasta.


title: Bat Masterson

text: Seuraavina vuosina Bat eli pelurina ja myöhemmin Coloradossa sheriffinä.


title: Bat Masterson

text: Masterson muutti New Yorkiin vuonna 1902 ja hänet pidätettiin lähes välittömästi korttihuijauksesta ja kätketyn aseen hallussapidosta. Korttihuijaussyyte hylättiin ja hän sai 10 dollarin sakon aseen hallussapidosta.


title: Bat Masterson

text: Masterson ryhtyi "New York Morning Telegraph" -lehden urheilutoimittajaksi ja kolumnistiksi. Masterson kuoli vuonna 1921 sydänkohtaukseen. Hänet haudattiin New Yorkin Woodlawn Cemeteryyn.


title: Bat Masterson

text: Bat Masterson oli RMS Titanicin hylyn löytäneen Robert Ballardin iso-isoisä.


title: Bat Masterson

text: Bat Mastersonista tehtiin 1960-luvulla televisiosarja, jota nähtiin Suomessakin. Pääroolin tulkitsi rentoon ja kuitenkin tinkimättömään tapaansa konkari Gene Barry. Ville-Veikko Salminen näytteli Bat Mastersonia elokuvassa "Speedy Gonzales – Noin 7 veljeksen poika" (1970).


title: Pohjois-Karjalan Vihreät

text: Pohjois-Karjalan Vihreät oli Vihreän liiton Pohjois-Karjalan vaalipiirissä toiminut piirijärjestö. Vuoden 2013 alussa piiri yhdistyi Pohjois-Savon Vihreiden kanssa muodostaen Savo-Karjalan vihreät. Piirin ainoa kansanedustaja oli Tarja Cronberg vaalikaudella 2003–2007. Cronberg toimi myös Vihreän liiton puheenjohtajana 2005–2009 ja työministerinä 2007–2009.


title: Pohjois-Karjalan Vihreät

text: Pohjois-Karjalassa Vihreillä on kolme paikallisyhdistystä ja kaksi muuta yhdistystä: Joensuun Vihreät, Kontiolahden Vihreät ja Vihreä Pohjois-Karjala (paikallisyhdistys muissa kunnissa) sekä Pohjois-Karjalan Vihreät nuoret ja opiskelijat ja Pohjois-Karjalan Vihreät naiset.


title: Pohjois-Karjalan Vihreät

text: Pohjois-Karjalan Vihreät on julkaissut "Vihreä pallo" -lehteä.


title: Pohjois-Karjalan Vihreät

text: Vuoden 1999 vaaleissa Vihreät oli pienpuolueiden vaaliliitossa ja puolue asetti 4 ehdokasta. Vuoden 2003 eduskuntavaaleissa Vihreät oli vaaliliitossa Suomen Keskustan kanssa (2 ehdokasta). Tarja Cronberg nousi eduskuntaan.


title: Pohjois-Karjalan Vihreät

text: Vuonna 2007 puolue lähti vaaleihin yksin ja täydellä 14 ehdokkaan listalla. Vihreiden kannatus nousi 11,7 prosenttiin (+5,1), mutta puolue ei saanut edustajaa. Tarja Cronbergin paikka jäi alle 200 äänen päähän. Cronberg keräsi vaalipiirin toiseksi suurimman äänisaaliin, 7 804 ääntä.


title: Pohjois-Karjalan Vihreät

text: Vuoden 2011 eduskuntavaaleissa Vihreillä oli täysi 14 ehdokkaan lista eikä vaaliliittoja. Vihreät jäivät ilman paikkaa.


title: Pohjois-Karjalan Vihreät

text: Kunnallisvaaleissa 2008 Vihreät sai valtuutettuja Joensuuhun, Kiteelle, Kontiolahdelle, Nurmekseen, Outokumpuun, Polvijärvelle ja Rääkkylään.


title: Pohjois-Karjalan Vihreät

text: Europarlamenttivaaleissa 2009 ehdokkaana oli puolueen puheenjohtajan tehtävät juuri ennen vaaleja jättänyt Tarja Cronberg. Vihreät sai 18,5 prosenttia Pohjois-Karjalan äänistä. Joensuussa vihreät oli suurin puolue 24,4 prosentin kannatuksella. Cronberg jäi ensimmäiselle varasijalle, mutta nousi parlamenttiin kesäkuussa 2011, kun Heidi Hautala luopui paikasta noustuaan ministeriksi.


title: Neljäs diadokkisota

text: Neljäs diadokkisota käytiin vuosina 308 eaa. – 301 eaa. diadokkien eli Aleksanteri Suuren seuraajien välillä. Ennen sotaa Makedonian kuningas Kassandros oli murhannut Aleksanteri Suuren pojan Aleksanteri IV:n. Sota alkoi kun Antigonos I ja hänen poikansa Demetrios I yrittivät laajentaa valtaansa Kreikassa. Vallattuaan Ateenan Kassandrokselta Demetrios kukisti Ptolemaioksen Salamiin taistelussa. Tämä voiton jälkeen Antigonos ja Demetrios julistautuivat kuninkaiksi. Ennen tätä kaikki diadokit pitivät Aleksanteri IV:tä kuninkaana. Pian myös Lysimakhos, Selukos ja Ptolemaios seurasivat perässä ja julistautuivat kuninkaiksi.


title: Neljäs diadokkisota

text: Vuonna 306 eaa. Antigonos hyökkäsi Egyptiin, mutta myrskyjen takia Demetrioksen laivasto ei pystynyt tukemaan hänen armeijaansa ja hänen oli palattava takaisin. Tämän jälkeen Demetrios hyökkäsi Ptolemaioksen liittolaisen Rodoksen kimppuun. Ptolemaios, Lysimakhos ja Kassandros lähettivät kaikki apua Rodokselle, mutta lopulta saaren asukkaat joutuivat antamaan periksi liittoutuivat Demetrioksen kanssa. Demetrios palasi tämän jälkeen Kreikkaan ja kukisti siellä Kassandroksen. Kassandros yritti tämän jälkeen neuvotella Antigonoksen kanssa, mutta tuloksetta. Pian Demetrios hyökkäsi Thessaliaan, mutta ei saanut ratkaisevaa voittoa Kassandroksesta. Samalla Kassandroksen liittolaisen Lysimakhos hyökkäsi Anatoliaan, minkä jälkeen Demetrioksen oli palattava avustamaan isäänsä. Kassandroksen avulla Lysimakhos valtasi läntisen Vähän-Aasian. Yhdessä Seleukoksen kanssa Lysmakhos kukisti Antigonoksen ja Demetrioksen Ipsoksen taistelussa. Antigonos kuoli taistelussa ja Seleukos ja Lysimakhos jakoivat hänen valtakuntansa keskenään.


title: Uusi Lahti Cup

text: Uusi Lahti Cup on Lahden suurhallissa vuodesta 1981 pelattu vuosittainen jalkapallon harjoitusturnaus. Se järjestetään perinteisesti tammikuun ja helmikuun vaihteessa. Turnauksen alkuperäinen nimi oli Lahti Cup. Vuonna 1999 nimi muuttui lahtelaisen kaupunkilehden mukaan Uusi Lahti Cupiksi. Turnauksessa ovat kohdanneet lähinnä Suomen pääsarjan joukkueet, mutta myös alempien sarjatasojen joukkueita sekä kansainvälistä edustusta on ollut läpi historian. Uusi Lahti Cup arvostetaan yleisesti Suomen merkittävimmäksi jalkapallon harjoitusturnaukseksi. Vuoden 2012 turnaus on jäämässä historian viimeiseksi.


title: Uusi Lahti Cup

text: Uusi Lahti Cup pelataan 8 joukkueen cup-muotoisena turnauksena. Lisäksi perjaitaina hävinneet joukkueet pelaavat lauantaina sijoitusottelut sijoista 5-8. Tästä poikkeavilla järjestelmillä on pelattu kahdesti. Ensimmäinen Lahti Cup pelattiin 4 joukkueen Cup-kilpailuna ja vuoden 2012 turnaus pelataan 4 joukkueen sarjamuotoisena kilpailuna.


title: Uusi Lahti Cup

text: Ottelut käydään normaaleilla jalkapallosäännöillä, mutta seuraavin poikkeuksin.Turnauksessa on jaettu joka vuosi suomalaisittain merkittävät rahapalkinnot. Vuonna 2009 palkintopotti oli 24 000 euroa, josta voittaja vei valtaosan eli 15 000 euroa.


title: Uusi Lahti Cup

text: Historian ensimmäisessä turnauksessa uudessa Lahden Suurhallissa mukana olivat Suomen, Ruotsin ja Norjan maajoukkueet sekä yhdistetty Lahden kaupungin joukkue, joka kovassa seurassa ylsi kolmanneksi. Myöhemmin mukana on ollut vain seurajoukkueita. Menestyksekkäimmät joukkueet ovat olleet Kuusysi (7 voittoa) ja Haka (5 voittoa) sekä HJK (4 voittoa). Kolmikon takana vahvinta nousua on viime vuosina tehnyt FC Lahti. Kaikkiaan kolmetoista eri seuraa on selviytynyt cupin voittajaksi. Ensimmäisen kerran ulkomaisia seurajoukkueita turnaukseen osallistui vuonna 2007, kun Viron pääsarjan joukkueet TVMK ja Levadia olivat mukana.


title: Uusi Lahti Cup

text: Järjestyksessään 32. Uusi Lahti Cup järjestetään 27.–29. tammikuuta 2012. Mukana ovat isäntäjoukkue FC Lahden lisäksi HJK, FC Haka, ja KuPS.


title: Uusi Lahti Cup

text: Pe 27.1


title: Uusi Lahti Cup

text: La 28.1


title: Uusi Lahti Cup

text: Su 29.1


title: 2 Pallas

text: 2 Pallas (symboli: tai  ) on toisena löydetty asteroidi. Aikaisemmin oli löydetty vain Ceres. Pallaksen löysi ja nimesi Heinrich Wilhelm Matthäus Olbers 28. maaliskuuta 1802. Pallas on nimetty kreikkalaisen mytologian jumalattaren, Pallas Athenen (Athenen toinen nimi), mukaan, ja se kiertää Aurinkoa asteroidivyöhykkeellä Marsin ja Jupiterin välillä. Pallasta pidettiin pitkään planeettana yhdessä Cereksen, Junon ja Vestan kanssa. Ne kuitenkin menettivät asemansa 1850–1860-luvulla, sillä Marsin ja Jupiterin väliltä rupesi löytymään uusia asteroideja nopealla tahdilla Astraean löydyttyä vuonna 1845. Vuonna 2006 Kansainvälinen tähtitieteellinen unioni oli valmistelemassa selvempää määritelmää sanalle planeetta, ja ensimmäisen ehdotuksen mukaan Pallas oli mukana planeettaehdokkaiden luettelossa. Sittemmin määritelmä muuttui ja Pallaksesta tuli yksi kääpiöplaneettaehdokkaista.


title: 2 Pallas

text: Pallas on massaltaan asteroidivyöhykkeen kolmanneksi suurin kappale. Pallaksen massa on 2,2×10 kg ja sen arvioidaan sisältävän noin 7 % asteroidivyöhykkeen massasta. Pallaksen mitat ovat 570×525×500 km ja se on B-tyypin asteroidi, jonka tiheys on 2,8 g/cm³. Putoamiskiihtyvyys sen pinnalla on 0,18 m/s², ja sen vuorokauden pituus eli pyörähdysaika on noin 7,81 tuntia. Lisäksi Pallas on Aurinkokunnan synnystä ehjänä säilynyt protoplaneetta.


title: 2 Pallas

text: Vaikka Pallas on kooltaan samaa luokkaa kuin Vesta, sen pinnan koostumus on lähempänä Cereksen pinnan koostumusta. Pallas on kuitenkin Cerestä tiheämpi, ja tästä syystä sen koostumuksessa on vähemmän vesijäätä. Jään osuus Pallaksen koostumuksesta on todennäköisesti noin 20–25 %. Pallaksen tiheys on myös Vestan tiheyttä pienempi, ja se onkin koostumukseltaan jotain kiviplaneettoja muistuttavan Vestan ja kaasujättiläisten kuita muistuttavan Cereksen väliltä. Pienemmän tiheyden vuoksi Pallas on myös Vestaa keveämpi. Pallaksessa on todennäköisesti tapahtunut jonkinasteista aineiden erottumista kiviseksi ytimeksi ja jäiseksi vaipaksi, ja sen pinnanssa on myös havaittu pientä heijastavuuden vaihtelua.


title: 2 Pallas

text: Pallaksen rata sijoittuu Marsin ja Juipiterin ratojen välille asteroidivyöhykkeen alueelle. Sen kiertoaika on noin 4,61 vuotta (noin 1685 päivää), ja keskimääräinen etäisyys Auringosta on noin 2,772 AU, mikä on vain hieman suurempi kuin Cereksen. Siltikään Ceres ja Pallas yleensä ole radoillansa kovin lähellä toisiansa, sillä niiden radat ovat muulla tavoin erilaiset. Pallaksen kiertoradan soikeus eli eksentrisyys (0,231) on esimerkiksi paljon suurempi kuin Cereksen (0,075). Täten esimerkiksi ollessaan lähimpänä Aurinkoa tai kauimpana Auringosta, Pallas ja Ceres ovat myös kaukana toisistaan. Pallas on kauimmillaan noin 3,41 AU:n etäisyydellä Auringosta, kun taas Cereksen kauimmaisin etäisyys on vain noin 2,98 AU.


title: 2 Pallas

text: Lisäksi Pallaksen kiertoradan kaltevuus eli inklinaatio on suurempi. Se on noin 34°, eli hyvin suuri. Tämä on suunnilleen kolme kertaa suurempi kuin Cereksen inklinaatio, joka on noin 10,59°. Pallasta kutsuttiinkin Junon ja Cereksen ja Vestan kanssa 1800-luvulla joskus nimellä "ultra zodiacal planet", sillä nämä planeetat eivät liikkuneet muiden tavoin taivaalla eläinrataa pitkin, sillä niiden inklinaatio ekliptikaan nähden on suurempi, tosin Vestan tapauksessa inklinaatoi on silti vielä lähellä Merkuriuksen vastaavaa arvoa.


title: 2 Pallas

text: Pallaksen rata on suurten asteroidin radoista selvästi kaltevin, ja se kulkeekin radallaan usein miten kaukana ekliptikasta. Pallaksen radan suuri kaltevuus viittaakin protoplaneetan joutuneen nykyiselle radalleen voimakkaan gravitaatiovuorovaikutuksen johdosta. Tähän on saattanut vaikuttaa myös suurehko törmäys toisen taivaankappaleen kanssa. Pallaksen radan suuri inklinaatio myös vaikeuttaa sen tutkimista avaruusluotaimilla, sillä sen radan saavuttamiseen tarvitaan suurta luotaimen nopeuden muutosta. Lisäksi Pallaksella ei ole vielä havaittu olevan omaa kuuta.


title: 2 Pallas

text: Pallaksen kanssa samanlaisilla radoilla kiertää myös joitain pienikokoisia B-tyyppisiä asteroideja, jotka ovat todennäköisesti siitä törmäyksessä irronneita palasia. Pallasta ja näitä pienempiä kappaleita kutsutaankin Pallas-ryhmäksi. Myös 5 km:n läpimittainen Maan lähelle tuleva asteroidi 3200 Phaethon näyttäisi olevan Pallaksesta irronnut, mutta erilaiselle radalle joutunut kappale. Phaethon on myös Geminidien meteoriparven lähde.


title: 3 Juno

text: 3 Juno (symboli: ) on yksi asteroidivyöhykkeen suurimmista asteroideista. Saksalainen astronomi Karl L. Harding löysi asteroidin 1. syyskuuta 1804 ja nimesi sen Juno-jumalattaren mukaan. Junoa pidettiin aluksi Cereksen, Pallaksen ja Vestan tavoin planeettana, kunnes ne lopulta menettivät asemansa uusien asteroidien löytymisen myötä.


title: 3 Juno

text: Juno, kolmas löydetty asteroidi, on massaltaan toiseksi suurin S-tyypin asteroidi ja käsittää noin 1,0 % asteroidivyöhykkeen massasta. Kaikista tunnetuista asteroideista Juno on kymmenenneksi suurin.


title: 3 Juno

text: Juno kiertää Aurinkoa hieman lähempää kuin Ceres ja Pallas. Sen inklinaatio on 13°, mutta sen eksentrisyys on melko suuri. Juno oli tunnetuista taivaankappaleista eksentrisin, kunnes 33 Polyhymnia löydettiin vuonna 1854.


title: 3 Juno

text: Junon pyörähdysakseli on kallistunut 50° kulmaan. Tämä voi johtua asteroidin varhaisessa historiassa tapahtuneesta törmäyksestä, sillä Junon pinnalla on noin sata kilometriä leveä törmäyskraatteri.


title: 3 Juno

text: Junon maksimilämpötilaksi on arvioitu 301 K eli 28 °C. Juno oli myös ensimmäinen asteroidi, jonka havaittiin tekevän tähdenpeitto.


title: Gerard Way

text: Gerard Arthur Way (s. 9. huhtikuuta 1977 Summit, New Jersey, Yhdysvallat) on yhdysvaltalainen laulaja ja lauluntekijä. Hän perusti My Chemical Romance - yhtyeen, joka hajosi maaliskuussa 2013. Hän on myös "The Umbrella Academy" -sarjakuvan käsikirjoittaja,ja oli sarjakuvapiirtäjä jo ennen musiikkiuransa alkua. Hän on saavuttanut useita palkintoja ja kunnianosoituksia niin musiikki- kuin sarjakuvapiirtäjäuransa kautta.


title: Gerard Way

text: Gerard Arthur Way syntyi New Jerseyn Newarkissa 9. huhtikuuta 1977. My Chemical Romancen basisti Mikey Way on hänen pikkuveljensä. Wayn perhe asui nk. ”hämärällä” rikollisuuden varjostamalla alueella, eikä Gerard saanut nuorena juurikaan leikkiä kodin ulkopuolella. Niinpä hän uppoutui sarjakuvien, musiikin ja väkivaltaisten elokuvien maailmaan pikkuveljensä Mikeyn kanssa. Gerard on puoliksi italialainen (äidin, eli Donna Lee Rushin puolelta) ja puoliksi skotlantilainen (isän, eli Donald Wayn puolelta). Gerard esiintyi nuoresta asti useissa koulunsa bändeissä, sillä hän oli hyvä laulamaan ja esiintymään.


title: Gerard Way

text: Vuonna 1999 Gerard valmistui New Yorkin School of Visual Arts -taidekoulusta.


title: Gerard Way

text: Gerardin ja Mikeyn isoäiti Elena Lee Rush opetti Gerardin piirtämään, laulamaan ja esiintymään. My Chemical Romancen kappale ”Helena” on nimetty Wayn veljesten isoäidin mukaan, koska nämä kutsuivat tätä usein Helenaksi. 11-vuotiaana Gerard tajusi ensimmäisen kerran, että kaikki hänen läheisensä kuolevat lopulta, ja silloin hän jää kokonaan yksin. Siitä syntyi hänen pakkomielteensä kuolemaan. Vuoden 2001 New Yorkin terrori-iskut saivat hänet tajuamaan, miten lyhyt elämä on ja miten hänen pitäisi käyttää se jotenkin merkittävästi. Niinpä Gerard perusti My Chemical Romancen yhtyeen entisen rumpalin Mattin kanssa.


title: Gerard Way

text: My Chemical Romance ilmoitti hajoavansa 22. maaliskuuta 2013.


title: Gerard Way

text: Way kärsi aiemmin lääke- ja alkoholiriippuvuudesta, ja hän on myös ollut vakavasti masentunut kahdesti. Way käytti musiikkia terapianaan, ja siksi useimmat yhtyeen alkuvuosien kappaleista ovat synkkiä. Suurimmiksi musiikillisiksi vaikuttajikseen Way on maininnut muun muassa Iron Maidenin, Queenin ja Misfitsin. Ulkomusiikillisia esikuvia Gerard Waylle ovat olleen esimerkiksi Alice Cooper ja David Bowie.


title: Gerard Way

text: Gerard on ollut ehdolla myös "Twilight"-elokuvasarjan Edward Cullenin rooliin.


title: Gerard Way

text: Gerard on kärsinyt vahvasta lääke- ja alkoholiriippuvuudesta, mutta pääsi siitä eroon vuonna 2004. Vuoden 2004 lopusta lähtien Way on pysytellyt pääosin raittiina, mutta voi omien sanojensa mukaan ottaa satunnaisen drinkin tai pari.


title: Gerard Way

text: Way meni naimisiin 3. syyskuuta 2007 Lindsey Ann Ballaton kanssa. Heidän hääseremoniansa pidettiin My Chemical Romancen backstagella keikan jälkeen.


title: Gerard Way

text: Parin ensimmäinen lapsi syntyi Kaliforniassa 27. toukokuuta 2009. Pieni tyttövauva sai nimekseen Bandit Lee Way.


title: Fat Joe

text: Fat Joe (oikealta nimeltään Jose Antonio Cartagena, s. 19. elokuuta 1970 Bronx, New York, New York) on yhdysvaltalainen rap-artisti, jolla on kuubalaista ja puertoricolaista taustaa.


title: Fat Joe

text: Fat Joe oli suosittu New Yorkin rapin underground-piireissä 1990-luvulla. Hän kuului myös Diggin' in the Crates Crew -nimiseen hip hop -kollektiiviin. Vuonna 2001 julkaistu "Jealous Ones Still Envy (J.O.S.E.)" nosti Fat Joen kuuluisuuteen. Single "What's Luv?", jossa oli mukana Ashanti, oli yksi vuoden 2002 kovimmista hiteistä Yhdysvalloissa. Fat Joe esiintyi ensimmäistä kertaa Suomessa 2. heinäkuuta 2008, Helsingin Nosturissa.


title: Fat Joe

text: Fat Joella oli riitaa rap-yhtye G-Unitin kanssa, joka teki häntä loukkaavan "Elephant in the Sand" -mixtapen. 2010-luvulla he sopivat välinsä.


title: Fat Joe

text: Fat Joe oli vuonna 2000 menehtyneen rap-artisti Big Punin läheinen ystävä ja teki yhteistyötä tämän kanssa.


title: Fat Joe

text: Cartanega varttui New Yorkin etelä-Bronxissa. Hänen sukujuurensa ovat Kuubasta ja Puerto Ricosta.


title: Fat Joe

text: Cartanega kiinnoistui hip hopista 6-vuotiaana isoveljensä kautta. Hän on kertonut saaneensa hyviä arvosanoja koulussa. Cartanega varttui vähävaraisessa perheessä, ja nuorena hän ajautui rikollisille teille. Kertomansa mukaan Cartanega tuli ammutuksi ja puukotetuksi nuoruusvuosiensa aikana.


title: Fat Joe

text: Cartanega yritti rakentaa uraa rap-artistina, mutta levy-yhtiöt sanoivat hänelle, ettei "latinoille ole sijaa mustien alalla". 1990-luvun alussa hän sai kuitenkin levytyssopimuksen voitettuaan amatöörikilpailuja ja DJ:n soitettua hänen demoaan radiossa.


title: Jodie Henry

text: Jodie Clare Henry (s. 17. joulukuuta 1983) on entinen australialainen uimari. Hän on kolminkertainen olympiakultamitalisti, kolminkertainen Kansainyhteisön kisojen kultamitalisti, maailmanmestari 100 metrin vapaauinnissa. Hän piti hallussaan 100 metrin vapaauinnin maailmanennätystä, ennen kuin toinen australialainen, Lisbeth Lenton rikkoi Henryn ennätyksen.


title: Jodie Henry

text: Henry syntyi Brisbanessa, Queenslandissa. Hän alkoi harrastaa uintia kilpailumielessä varsin myöhään, 14-vuotiaana. Vielä samana vuonna hän ui Kansainyhteisön nuorten kisoissa Edinburghissa viisi kultamitalia.


title: Jodie Henry

text: Vuonna 2002 Manchesterin Kansainyhteisön kisoissa Henry voitti naisten 100 metrin vapaauinnin. Lisäksi hän oli voittamassa 4 × 100 metrin vapaauintiviestiä sekä 4 × 100 sekauintiviestiä.


title: Jodie Henry

text: Vuonna 2003 Barcelonan MM-uinneissa Henry voitti hopeaa 100 metrin vapaauinnissa ja nappasi vielä itselleen 4 × 100 metrin vapaauinti- ja sekauintiviesteissä pronssia.


title: Jodie Henry

text: Vuoden 2004 kesäolympialaisissa Henry ankkuroi Australian naisten 4 × 100 metrin vapaauintiviestiä voittaen kultaa ja tehden samalla maailmanennätyksen. Lisäksi Henry ui samoissa kisoissa 100 metrin vapaauinnin maailmanennätyksen 53,52 (jonka myöhemmin rikkoi Lisbeth Lenton) semifinaaleissa. Loppukilpailussa hän voitti matkan olympiakultaa, ensimmäisenä australialaisena naisena sitten Dawn Fraserin, 40 vuotta aikaisemmin. Viimeisessä lajissa Ateenassa hän ui vapaauintiosuuden 4 × 100 metrin sekauintiviestissä, jälleen auttaen Australiaa voittamaan mestaruuden ja rikkomaan edellisen maailmanennätyksen. Henry lähti kisoista kolme kultamitalia kaulassa ja kolme maailmanennätystä rikottuna. 29. marraskuuta 2004 Henry valittiin vuoden australialaiseksi uimariksi. Hän sai täten kolmantena naisena 15 vuoden sisällä kyseisen palkinnon liittyen Susie O'Neillin ja Hayley Lewisin seuraan. Samalla Henry rikkoi Ian Thorpen viisivuotisen putken kyseisen palkintojen saannissa (vaikkakin 2003 Ian Thorpe ja Grant Hackett jakoivat palkinnon).


title: Jodie Henry

text: Henry osoitti uudelleen olevansa maailman johtava 100 metrin vapaauimari ottamalla kyseisen matkan mestaruuden vuoden 2005 maailmanmestaruuskisoissa Montrealissa ajalla 54,18.


title: Jodie Henry

text: Hän oli hyvä ystävä ja treenikaveri Alice Millsin kanssa, Shannon Rollasonin valmennettavana. Yhdeksän vuoden jälkeen Henry kuitenkin ilmoitti siirtyvänsä John Fowlien valmennettavaksi.


title: Jodie Henry

text: Lisbeth Lenton rikkoi Henryn maailmanennätyksen Kansainyhteisön kisoissa ajallaan 53,42. Henry saavutti hopeamitalin vuoden 2006 Kansainyhteisön kisoissa häviten Lentonille sekä 50 metrin että 100 metrin vapaauinnissa. Lisäksi Henry ui 4 × 100 metrin vapaauintiviestissä auttaen jälleen Australiaa viemään mestaruuden.


title: Jodie Henry

text: Henry lopetti uransa vuonna 2009.


title: Surveyor 2

text: Surveyor 2 oli toinen avaruusluotain, joka kuului NASAn Surveyor-luokan kuulaskeutujiin. Luotain laukaistiin 20. syyskuuta 1966. Kurssinohjauksen epäonnistumisesta seurasi, että luotaimen lasku epäonnistui ja se iskeytyi 23. syyskuuta 1966 lähelle Kopernikuksen kraatteria. Luotaimen massa oli laskeuduttaessa 292 kg.


title: Passato prossimo

text: Passato prossimo on italian kielessä käytettävä aikamuoto, joka vastaa suomen perfektiä.


title: Passato prossimo

text: Passato prossimo viittaa tapahtuneeseen, joka on tapahtunut aivan äskettäin tai johonkin, joka on tapahtunut kauan aikaa sitten, mutta jolla on yhtä siteitä nykyisyyteen. Passato prossimo voidaan kääntää myös suomen imperfektiiin.


title: Passato prossimo

text: Passato prossimo muodostetaan apuverbin (essere tai avere) preesens-muodosta ja pääverbin partisiipin perfektistä.


title: Waluigi

text: Waluigi on Nintendon peleissä esiintyvä kuvitteellinen pelihahmo. Waluigi esiintyi ensimmäisen kerran Nintendo 64:n pelissä "Mario Tennis" vuonna 2000. Waluigi ei ole tähän mennessä ollut pääosassa yhdessäkään pelissä, vaan hän on toiminut pelattavana hahmona Marion urheilupeleissä ja muissa "Mario Party" -peleissä.


title: Waluigi

text: Ulkonäöltään Waluigi on kuin eräänlainen liioiteltu versio Marion veljestä Luigista. Luigi on hoikka ja pitkä, Waluigi taas häntäkin laihempi ja pidempi. Luigilla on pitkät viikset, jotka Waluigilla ovat vielä pidemmät ja piikikkäämmät. Waluigi pukeutuu tumman violetteihin housuihin, hieman vaaleampaan paitaan, violettiin lakkiin sekä oransseihin "tonttumaisiin" kenkiin. Lakissaan ja hanskoissaan Waluigilla on ylösalaisin käännetty L-kirjain eli Γ. Waluigi esiintyy myös "Mario Kart" -peleissä, paitsi kolmessa ensimmäisessä.


title: Waluigi

text: Waluigi esiintyy Mario Kart Wiissä yhtenä valmiista hahmoista. Mario Kart DS:ssä Waluigi on lukittu hahmo.


title: Konrad I

text: Konrad I (n. 890 – 23. joulukuuta 918 Anderdach, nyk. Saksa) oli Saksan kuningas vuosina 911–918.


title: Konrad I

text: Konrad oli frankkien herttuan Konradin ja Glismutin, keisari Arnulfin tyttären, poika. Konrad valittiin itäfrankkien valtakunnan kuninkaaksi 10. marraskuuta 911 setänsä Ludvigin kuoleman jälkeen.


title: Konrad I

text: Kuolinvuoteellaan Konrad suostutteli veljensä Eberhardin tarjoamaan kuninkuutta Henrik I Linnustajalle.


title: Teknis-luonnontieteellinen osasto (TTY)

text: Teknis-luonnontieteellinen osasto on Tampereen teknillisen yliopiston osasto, joka toteuttaa samannimistä diplomi-insinöörikoulutusohjelmaa. Osasto perustettiin Tampereen teknilliseen yliopistoon vuonna 2002 keskittämään diplomi-insinöörien ja sittemmin tekniikan kandidaattien perusopetus, joka aikaisemmin oli hajotettuna useammalle osastolle. Samalla perustettiin teknis-luonnontieteellinen koulutusohjelma, jonka tavoitteena on tuottaa syvällisesti perusluonnontieteet hallitsevia tekniikan asiantuntijoita ja tutkijoita. Lisäksi osasto vastaa matemaattisten aineiden opettajien koulutuksesta. Vuoden 2008 alussa TTY:n hallintorakennetta muutettiin. Aiemmat 12 osastoa lakkautettiin ja korvattiin viidellä tiedekunnalla. Tällöin myös teknisluonnontieteellinen osasto lakkautettiin ja sen laitokset siirtyivät osaksi Luonnontieteiden ja ympäristötekniikan tiedekuntaa. Teknisluonnontieteellinen koulutusohjelma siirtyi uuden tiedekunnan alaiseksi.


title: Teknis-luonnontieteellinen osasto (TTY)

text: Matematiikka ja luonnontieteet ovat perinteisesti kuuluneet insinöörien perustietoihin ja -taitoihin. Osastoon kuuluivatOsaston johtajana toimi osaston koko olemassaoloajan fysiikan laitoksen esimies, professori Rolf Hernberg.


title: Teknis-luonnontieteellinen osasto (TTY)

text: Osaston hallinnoimassa teknis-luonnontieteellisessä koulutusohjelmassa voi suorittaa tekniikan kandidaatin ja diplomi-insinöörin tutkinnot. Opiskelijat valittiin suorittamaan joko molempia tutkintoja tai, mikäli heillä oli jo soveltuva alempi korkeakoulututkinto tai ammattikorkeakoulututkinto, vain DI-tutkintoa. Lisäksi osastolla voi suorittaa jatko-opintoina tekniikan lisensiaatin ja tohtorin tutkinnot.


title: Teknis-luonnontieteellinen osasto (TTY)

text: Diplomi-insinöörin tutkintoon johtavaan ylioppilaspohjaiseen koulutukseen haettiin teknisten tieteiden yhteisvalinnassa. Osastoneuvoston 8.11.2006 tekemän päätöksen mukaisesti koulutusohjelman molempiin opintosuuntiin (DI- ja opettajaopintosuunnat) valitaan paperivalinnalla 30 % opiskelijoista. Loput opiskelijat valitaan valintakokeiden tai valintakokeiden ja alkupisteiden perusteella. Paperivalinnassa otetaan huomioon ne opiskelijat, joilla on pitkässä matematiikassa vähintään laudatur. Valintakokeista hakijat osallistuvat matematiikan ja fysiikan tai kemian kokeisiin.


title: Teknis-luonnontieteellinen osasto (TTY)

text: Suoraan ylempään korkeakoulututkintoon voitiin hyväksyä opiskelija, jonka aiempi tutkinto täytti seuraavat ehdot


title: Teknis-luonnontieteellinen osasto (TTY)

text: Matemaattisten aineiden opettajan opintosuunnalle voitiin valita alemman korkeakoulututkinnon tai AMK-tutkinnon suorittaneiden lisäksi opiskelijoita, joilla on jo tekniikan alan ylempi korkeakoulututkinto opintosuunnan pääaineen alalta. Opettajankoulutuksen pedagogiset opinnot suoritettiin muissa yliopistoissa tai yksiköissä ja niihin opiskelijan tulee hakeutua erikseen.


title: Aoristi

text: Aoristi on joidenkin indoeurooppalaisten kielten aikamuoto tai aspekti, joka yleensä ilmaisee tapahtumaa menneisyydessä mutta ei samoin kuin perfekti tai imperfekti.


title: Aoristi

text: Aoristi käännetään yleensä imperfektillä. Nykykielistä aoristia käytetään kreikassa ja slaavilaisissa bosnian, serbian, kroaatin, sloveenin, bulgarian ja sorbin kielissä sekä sanskriitissa. Muinaiskreikassa aoristi tarkoittaa "määrittämätöntä"; aoristi ei aina ilmaise tapahtuma-aikaa, mutta se viittaa tyypillisesti siihen, että kyseessä on hetkellinen tai ainutkertainen tapahtuma (vastakohtana jatkuvalle tai toistuvalle toiminnalle, johon käytetään preesensiä).


title: Aoristi

text: Muinaiskreikan kielessä (mukaan lukien koinee eli hellenistinen kreikka) aoristi ilmaisee tapahtumaa tai tilannetta, jota puhuja tai kirjoittaja haluaa kuvata loppuun suoritetuksi kokonaisuudeksi. Aoristi rakentuu kahdella eri tavalla; useimmat verbit taipuvat ns. "ensimmäisessä aoristissa", muutama taas "toisessa aoristissa". Molemmilla muodoilla on täysin sama merkitys.


title: Aoristi

text: Ensimmäinen aoristi muodostetaan liittämällä verbin preesensvartalon alkuun augmentti ε- eli [e-], ja sen loppuun suffiksi -σ eli [-s]. Esimerkiksi sanan λύω eli lýō ("irrottaa, purkaa, avata") preesensvartalo on λύ-, josta ε:n ja σ:n liityttyä tulee aoristivartalo ἔλυσ- eli élys-. Aoristivartalon loppuun liitetään sitten ns. temaattinen vokaali -α- eli [-a-] (yksikön kolmannen persoonan muodossa kuitenkin -ε- eli [e]), jonka perään tulee persoonasuffiksi (esim. λύ-vartalon yksikön toisen persoonan indikatiivin aoristi on ἔλυσας eli élysas). Jos preesensvartalo alkaa kuitenkin vokaalilla, niin ε:tä ei liitetä, vaan vartalon alkuvokaali (sekä loppuvokaali, jos sellainen esiintyy) pitenee alla olevan kaavion mukaisesti:


title: Aoristi

text: Eli α:sta ja ε:stä tulee η, ο:sta taas ω. Esim. sanavartalo ἐρωτά- eli erotá- ("epäillä") on aoristimuodossa ἠρώτησ- eli ērótēs-.


title: Aoristi

text: Toinen aoristi taas muodostetaan liittämällä ε-augmentti preesensvartalon sijasta ns. "toisen aoristin vartalon" alkuun. σ-suffiksia ei käytetä. Sanan toisen aoristin vartalo voi näyttää hyvin erilaiselta kuin saman sanan preesensvartalo ja se pitää oppia ulkoa. Alla olevassa taulukossa näkyvät joidenkin sanojen preesens- ja toisen aoristin vartalot rinnakkain:


title: Aoristi

text: Toisen aoristin vartalon loppuun liitetään sitten temaattinen vokaali -ο- tai -ε- ja sen perään persoonasuffiksi.


title: Aoristi

text: Aoristi ilmaisee mennyttä tapahtumaa indikatiivimuodossa, muttei välttämättä itsessään menneisyyttä. Sillä voi siis viittaa myös nykyiseen tai tulevaan tapahtumaan:


title: Aoristi

text: Tarinoiden kerronnassa imperfekti ja aoristi esiintyvät vakinaisina aikamuotoina. Tässä merkityksessä imperfekti ilmaisee yhtenäistä tapahtumaa, kun taas aoristi ilmaisee jaettua sellaista. Esim. alla olevassa tekstiotteessa imperfektissä oleva ἔπαιζε "olivat leikkimässä" viitata pelin kokonaiseen tapahtumasarjaan, kun taas aoristilla ilmaistaan sen eri vaiheita:


title: Surveyor 3

text: Surveyor 3 oli kolmas Surveyor-luokan laskeutuja, jonka tarkoitus oli tutkia Kuuta. Se laukaistiin 17. huhtikuuta 1967, ja se laskeutui 20. huhtikuuta 1967 Oceanus Procellarumiin. Se lähetti yhteensä 6 315 kuvaa Maahan. Laskeutuessa hyvin heijastavat kivet sekoittivat Surveyor 3:n tutkalukemia ja laskeutumismoottori pysähtyi liian nopeasti. Seurauksena laskeutuja pomppasi kaksi kertaa osuttuaan pintaan ennen kuin asettui aloilleen.


title: Surveyor 3

text: Luotain oli ensimmäinen, jolla oli pinnantukimukseen tarkoitettu robottikäsivarsi. 19. marraskuuta 1969 Apollo 12 laskeutui lähelle Surveyor 3:a. Astronautit ottivat useita komponentteja tutkittavaksi Maahan, jotta komponenttien pitkäaikaista altistumista avaruuden olosuhteille voitaisiin tutkia. Kenties suurin Surveyor 3:n löydöistä on täysin vahinko, tavallinen bakteeri "Streptococcus mitis". Tämä bakteeri oli vahingossa päätynyt luotaimen mukana Kuuhun ja selvinnyt kaksi ja puoli vuotta vihamielisessä ympäristössä. Surveyorin kamera on nykyisin nähtävillä National Air and Space Museumissa Washingtonissa.


title: Surveyor 3

text: Lunar Reconnaissance Orbiter -luotain kuvasi Surveyor 3:n ja Apollo 12:n laskeutumisalueen vuonna 2009, erottaen jopa luotaimen ympärillä kävelleiden astronauttien jalanjäljet. Luotain kuvasi alueen uudelleen vuonna 2011 matalammalta kiertoradalta ja suuremmalla tarkkuudella.


title: Vasile Tarlev

text: Vasile Petru Tarlev (; , s. 6. lokakuuta 1963) on moldovalainen kommunistipoliitikko ja maan entinen pääministeri. Hänestä tuli Moldovan pääministeri 19. huhtikuuta 2001 ja hän jätti aseman maaliskuussa 2008.


title: Vasile Tarlev

text: Tarlev on syntyperältään bessarabianbulgarialainen.


title: Pulla-Pirtti

text: Pulla-Pirtti on perinteinen oululainen leipomoalan perheyritys. Leipomo valmistaa lähes kaikkia mahdollisia leipomotuotteita leivästä pullaan ja konditoriatuotteisiin. Sen toimialaan kuuluvat monipuolisten leipomo-, konditoria- ja einestuotteiden valmistus sekä myynti.


title: Pulla-Pirtti

text: Pulla_pirtin leipomo on sijainnut Oulussa jo vuodesta 1958 ja on yksi Oulun vanhimmista yhä toiminnassa olevista leipomoista. Pullapirtillä on kaksi leipomoa ja se on osakas leipomo Primula Oy:ssa.


title: Pulla-Pirtti

text: Leipomo-konditoria Pulla-Pirtti aloitti toimintansa vuonna 1958, kun Lumijoelta kotoisin oleva Antero Räinä osti Oulun Aleksanterikatu 10:ssa 1900-luvun alusta toimineen leipomon. Myös Anteron puoliso Tuulikki Räinä tuli toimintaan mukaan ja 1980-luvulla perheen pojat Hannu ja Heikki aloittivat työt yrityksessä.


title: Pulla-Pirtti

text: Pulla-Pirtti on ollut edelläkävijä uuden leipomoteknologian käyttöönotossa. Antero Räinän ensimmäinen suuri sijoitus nuorena yrittäjänä oli uudenlaisen monsuuniuunin osto. Sijoitus antoi yritykselle kasvua seuraavina vuosikymmeninä. Pulla-Pirtti oli vuonna 1958 yksi lukuisista Oulussa toimivista pienistä kivijalkaleipomoista, mutta jo 1970-luvulle tultaessa Oulun suurimpien leipomoyritysten joukossa. Toiminta laajeni 1970-luvulla ja leipomo siirtyi Perävainion Lepolaan, jossa se on ollut nykyisellä paikallaan siitä asti.


title: Pulla-Pirtti

text: Pulla-Pirtti kasvoi vuosikymmenten myötä yhdeksi koko Pohjois-Suomen tunnetuimmista ja isoimmista leipomoista. Pulla-Pirtillä työskenteli vuonna 1958 kuusi leipomoalan ammattilaista. Kasvun myötä leipomo työllistää nykyisin noin 120 henkilöä. Perheyrityksessä työskentelee omistajia jo kolmannessa sukupolvessa.


title: Pulla-Pirtti

text: Nykyään Pulla-Pirtillä on kaksi leipomoa, Oulussa ja Raahessa. Niiden lisäksi löytyvät leipomomyymälä-kahvilat Raahesta, Oulusta ja Kempeleestä. Vuonna 2018 avattiin Oulun keskustaan uusi Konditoria-kahvila Sofia.


title: Pulla-Pirtti

text: Pulla-Pirtti on kuulunut aiemmin Perheleipurit-yhteistyöketjuun. Vuonna 2015 se jatkoi toimintaansa omana alueellisena leipomona.


title: Pulla-Pirtti

text: Pulla-Pirtti on tunnettu rieskoistaan. Maineeltaan Pulla-Pirtti onkin rieskatalo. Leipomo on koko Pohjois-Suomen suurin rieskan leipoja. Leipomossa leivotaan myös vaaleita leipiä, tummaa leipää, pullia ja konditoriatuotteita eli leivoksia ja kakkuja. Pulla-Pirtin munkit, laskiasipullat ja Runebergin tortut ovat erityisen suosittuja tuotteita alueellaan.


title: Pulla-Pirtti

text: Pulla-Pirtin tuotteita on saatavilla koko Pohjois-Suomen alueelta Utsjoelta Kokkolaan ja Vaasaan asti.


title: Pulla-Pirtti

text: Leipomo on saanut hyvin vaativan FSSC 22000 -tuoteturvallisuussertifikaatin. Se todistaa leipomon täyttävän maailmanlaajuiset turvallisuusstandardit ja kertoo, että toiminta on valvottua ja pyritään kehittämään sekä parantamaan elintarviketurvallisuusjärjestelmää jatkuvasti paremmaksi.


title: Pulla-Pirtti

text: Pulla-Pirtti kierrättää kaiken ylimääräisen leipänsä paikalliselle Viskaalin tilalle. Leivät syötetään tilan naudoille osana niiden ravintoa. Samalla leipomo pystyy vähentämään paljon leipomisesta syntyvää jätettä ja ympäristövaikutuksia.


title: Rio Grande

text: Rio Grande (tunnetaan Meksikossa nimellä Río Bravo tai virallisemmin Río Bravo del Norte) on 3 034 kilometriä pitkä joki Pohjois-Amerikassa. Rio Grande on Yhdysvaltojen ja Meksikon rajajoki sekä Yhdysvaltain neljänneksi pisin joki.


title: Rio Grande

text: Rio Grande saa alkunsa San Juan -vuorilta Coloradosta, josta se virtaa San Luis Valleyn läpi kohti etelää New Mexicoon Albuquerquen ja Las Crucesin kaupunkien ohi. Sieltä joki virtaa El Pasoon, Texasiin, Yhdysvaltojen ja Meksikon rajalle. El Pason eteläpuolella joki yhtyy Rio Conchosin kanssa. Sieltä joki jatkuu 2 019 kilometrin matkan Texasin ja Meksikon rajajokena. Joki on tärkein vesilähde Texasin kuivassa eteläosassa.


title: Rio Grande

text: Rio Conchosin lisäksi Rio Granden merkittävimpiä sivujokia ovat Pecos ja vähän pienempi Devils, jotka liittyvät Rio Grandeen Amistad Dam -padon luona. Nimestään ja pituudestaan huolimatta Rio Grande ei sovellu kovin hyvin vesiliikenteeseen, koska se on hyvin matala.


title: Marcelo Zalayeta

text: Marcelo Zalayeta (s. 5. joulukuuta 1978 Montevideo, Uruguay) on uruguaylainen jalkapalloilija, joka pelaa Serie A -seura Bolognassa. Uruguayn maajoukkueessa hän on pelannut lähes 50 maaottelua. Zalayetan pelipaikkana on hyökkääjä.


title: Marcelo Zalayeta

text: Zalayeta siirtyi italialaisseura Juventukseen marraskuussa 1997, jota ennen hän ehti pelata kotimaansa liigassa Danubion ja Peñarolin joukkueissa ja voittaa Uruguayn-mestaruuden. Zalayeta lainattiin Juventuksesta pois vuoden 1998 lokakuussa toiseen italialaisseuraan Empoliin. Seuraavat kaksi kautta Zalayeta pelasi Espanjassa Sevillan joukkueessa. Espanjasta palattuaan Zalayeta pelasi yhden kauden ajan Juventuksessa ja sitten hänet laitettiin takaisin lainalle, tällä kertaa Perugian joukkueeseen. Tämä oli Zalayetan viimeinen lainapesti Juventuksesta. Kesällä 2007 hän siirtyi Napolin omistukseen. Kaudeksi 2009–2010 hän siirtyi lainasopimuksella Bolognaan.


title: Iran Air

text: Iran Air () on Iranin kansallinen lentoyhtiö, joka on perustettu 24. helmikuuta 1962. Iran Airilla on 60 kohdetta ja ne sijaitsevat Euroopassa ja Aasiassa. Pääkonttori on Teheranissa.


title: Iran Air

text: Konekalusto on varsin iäkästä (keski-iältään yli 22 vuotta). Tämä johtui Iranin kauppasaarrosta, jonka johdosta maalla oli vaikeuksia hankkia kalustoa lännestä. Yhtiö aikoi hankkia Tupolev Tu-204-koneita, mutta kauppasaarron loputtua tammikuussa 2016, lentoyhtiö perui tilaukset ja tilasi suuren määrän uusia koneita Airbusilta ja ATR:ltä.


title: Iran Air

text: Politiikko ja liikemies Reza Afshar perusti toukokuussa 1944 Iranian Airwaysin yhteistyössä Gholam Hossein Ebtehajin kanssa. Afshar omisti tällöin matkatoimisto Iran Tourin ja Mehrabadin lentokentän. Hetken ajan päästä hän hankki Iranian Airwaysin täysin omaan omistukseensa.


title: Iran Air

text: Iranian Airways lensi ensimmäisen lentonsa toisen maailmansodan jälkeen 1945 Teheranista Mašhadiin. Samana vuonna aloitettiin myös lennot Esfahaniin, Šīrāziin, Būšehriin ja Zahedaniin. 1946, alkoivat lennot Kairoon, Bagdadiin ja Tel Aviviin. Pariisin lennot alkoivat 1947. Vuoteen 1962 lentoyhtiöstä oli kehittynyt suuri kotimaanlentojen tekijä joka lensi muutaman kerran viikossa ulkomaillekkin, myös rahtilentoja lennettiin esim. kerran viikossa Eurooppaan. Laivasto koostui Douglas DC-3-, Douglas DC-4- ja Vickers Viscount-matkustajalentokoneista.


title: Iran Air

text: 1954 Ahmad Shafiq perusti PAS:in, eli Persian Air Services:in. PAS lensi ensin rahtilentoja mutta sen matkustajalennot alkoivat pian Teheranin ja muitten iranilaisten kaupunkien välillä. 1960 PAS lensi moneen eurooppalaiseen kaupunkiin, kuten Geneveen, Pariisiin, Brysseliin ja Lontooseen Douglas DC-7-koneilla. Kyseiset koneet PAS vuokrasi Sabenalta.


title: Iran Air

text: 10. helmikuuta 1961 Iranin ministerit ratifioivat valtion tukeman ehdotuksen PAS:in ja Iranian Airwaysin yhdistymisestä. Samana vuonna Iranian Airways kansallistettiin.


title: Iran Air

text: 24. helmikuuta 1962 PAS ja Iranian Airways yhdistyivät. Uuden yrityksen nimeksi tuli Iran National Airlines Corporation, lyhennetysti Iran Air. Iran Airin logoa koristi sininen "Homā"-lintu. Yhtiö käytti Avro York-, Douglas DC-3-, Douglas DC-6- ja Vickers Viscount-koneita. Iran Air hyväksyttiin Kansainvälisen ilmailuliiton täysjäseneksi 1964.


title: Iran Air

text: Iran Air vastaanotti ensimmäisen suihkukoneensa 1965. 1971 laivastoon saapui Boeing 747-, Boeing 727-100- ja Boeing 737-200-koneita, 1974 Boeing 727-200-koneita, ja 1978-1979 kolme versiota Boeing 747-koneesta (100-, 200-, ja SP).


title: Iran Air

text: 8. lokakuuta 1972 Iran Air tilasi British Aircraft Corporationilta kaksi Concordea. Yksi Concorde vuokrattiin Teheranin ja Kish-saaren välille. Vain muutama lento ehdittiin lentää, ja kyseinen kone ei koskaan saanut Iran Airin maalauksia. Tilaukset peruutettiin Iranin vallankumouksen takia. Iran Air oli viimein lentoyhtiö joka peruutti Concorde-tilauksensa.